
LOK 2010



AFRIKAANS VERSEKER

**LETTERKUNDEONDERSTEUNINGSKOMITEE**

**SIMPOSIUM 2010**

****

12

.

.

6

**KWART-VOOR-SEWE-LELIE**

**ELEANOR BAKER**

**AFRIKAANS HUISTAAL GRAAD 12**

**ELEKTRONIESE LOK-GIDSE**

**(ONDERWYSERS GIDS)**

**SAMESTELLER/ BYWERKER**

**Carla-Marié Spies / Ria Taylor**

**INHOUDSOPGAWE**

AFRIKAANS VERSEKER

AFRIKAANS VERSEKER

1. **WERKSWYSE**

**1.1. VAKRAAMWERK EN WERKSKEDULE 3**

**1.2. VOLLEDIGE VOORBEELD LESPLANNE 8**

**1.3. ONDERRIGWENKE MET DIE KLEM OP DIE NKV 14**

**1.4. TOEPASSING VAN DIE ASSESSERINGSTANDAARDE 15**

* **Kontekstuele vrae memorandums**

**1.5. VOORBEELDTAKE OF MOONTLIKE EKSAMENVRAE 25**

**1.6. LITERÊRE ESSAY 26**

* **Riglyne**
* **Voorbeeldvraag**
* **Voorbeeld memorandum**

**1.7. DIE DOEL VAN DIE LOK- PROJEK**

**2. KORT BESPREKING VAN KWART-VOOR-SEWE-LELIE**

**2.1. INLEIDING 32**

* **Genre; die skrywer; titel; stofomslag en motto**

**2.2. INTRIGE EN SUB-INTRIGE 39**

* **Transparant van verhaallyne**
* **Leeswerkkaarte**
* **Voorbeeldmemorandum**
* **Klastoetse (TAAK 2- kontekstuele vrae) en memo,s**
* **Groep-opdragte**

**2.3. VERTELLERSPERSPEKTIEF 54**

**2.4. KARAKTERISERING 55**

**2.5. TYD EN RUIMTE 61**

**2.6. TEMA EN STEMMING 63**

**2.7. DEURLOPENDE MOTIEWE EN SIMBOLE 64**

**2.8. TAALGEBRUIK EN AANHALINGS 65**

**2.9. SLOT EN REFLEKSIE 65**

**2.10. RESENSIES OOR DIE ROMAN 66**

* **Resensies**
* **Huldeblyke**

**2.11. BRONVERWYSINGS 70**

**KWART-VOOR-SEWE-LELIE : E. BAKER**

**1.1. VAKRAAMWERK EN WERKSKEDULE**

**1.1.1 Vakraamwerk graad 12 2009 ( Hierdie is net die EERSTE KWARTAAL se raamwerk – werk soortgelyke raamwerke vir elke**

**kwartaal uit, dit vorm dan saam die VAKRAAMWERK VIR AFRIKAANS HUISTAAL GRAAD 12.)**

|  |  |  |  |
| --- | --- | --- | --- |
| **LUISTER EN PRAAT LU 1** | **LEES EN KYK LU 2** | **SKRYF EN AANBIED LU 3** | **TAAL LU 4** |
| (Luistertoetse, voorbereide mondeling, mondelinge respons op letterkunde) | Visuele tekste, begripstoetse, hardop lees, opsommings, filmstudie, letterkunde) | (Opstelle, langer skryfstukke, korter skryfstukke) | (Taalstrukture en –konstruksies n.a.v. NKV se voorskrifte) |
| Voorbereide mondeling n.a.v. gegewe onderwerpe. Bepunt m.b.v. matriks.  **TAAK 4 – 10 punte**  **5 periodes**  Onderwerpe: sluit die beginsels van die NKV in nl. sosiale geregtigheid; omgewingsgeregtigheid; inklusiwiteit en menseregte. | Hardop lees uit ***Kwart-voor-sewe-lelie (roman)***  **TAAK 3 - 10 punte**  **10 periodes**  Behandel  ***Kwart-voor-sewe-lelie*** volgens assesseringstandaarde (2.4.2) op p. 33 van die NKV. Werk langvrae en kontekstuele vrae uit, Skryf 4 klastoetse van 30 punte elk oor die inhoud van die boek. Skryf ook literêre essay vir 30 punte. Die vyf toetse vorm gesamentlik TAAK 2 – 30 punte.  **18 periodes**  **GEDIGTE**  Behandel die eerste **vyf** gedigte op die lys van voorgeskrewe gedigte en laat kortvrae uitwerk. (NKV p. 35 2.4.3)  **10 periodes** | Resensie of huldeblyk n.a.v.. Lengte: 250 – 300 woorde. Gebruik **roman** as uitgangspunt vir opdrag.  **TAAK 1 – 30 punte**  **2 periodes** | Hersien (voorkennis) die volgende wat reeds in graad 11 behandel is:  spelpatrone, -reëls en –konvensies; afkortings en akronieme; volksetimologie, lettergreepverdeling, klem, uitspraak, spelling en woordeboekgebruik.  Identifiseer simplekse en ontleed komplekse se woorddele soos basisvorm/stam en voor- en agtervoegsels om betekenis van ŉ verskeidenheid woorde te bepaal;  geslag - en meervoudsvorms, dubbele meervoude en verkleining ;trappe van vergelyking en verboë en intensiewe vorme..  Taaltoets: 5 periodes  **TAAK 5 – 70 punte**  **1 uur in oggend gedurende toetstydperk** |
| **KWARTAALPUNT** VIR RAPPORT WORD AS VOLG BEREKEN:  TAAK 1 (30) + TAAK 2 (30) + TAAK 3 (10) + TAAK 4 ( 10) + TAAK 5 (70) = 150 PUNTE VERWERK NA 100 | | | |

**1.1.2 Werkskedule – Gebruik nou die raamwerk en stel ‘n werkskedule vir die kwartaal op. Sien die volgende werkskedule as**

**voorbeeld en werk dan die ander kwartale uit. Die skedule hoef dan net elke jaar aangepas te word as dit eers saamgestel is.**

|  |  |  |  |  |
| --- | --- | --- | --- | --- |
| **AFRIKAANS HUISTAAL GRAAD 12 KWARTAAL 1 WERKSKEDULE**  **2009** | | | | |
| **PERIODES: 50 × 50 minute ( vyf dag siklus)**  **BRONNE**: *RAAMWERK* ; *VERSJOERNAAL; KWART-VOOR-SEWE-LELIE; NOTAS EN EKSTRA TAALLYSTE VIR LEER.* | | | | |
| **LU** | **ASSESSERINGSTANDAARDE** | **INHOUD(KENNIS), VAARDIGHEDE,**  **HOUDINGS EN WAARDES** | **ASSESSERINGSPLAN** | **TYDSDUUR** |
| 1  **LUISTER EN PRAAT** | 1.2. Beplan en doen *navorsing* om mondelinge opdragte *vlot en ekspressief* aan te bied:  1.2.1 .doen navorsing, oor ‘n onderwerp deur verskillende toepaslike *bronne* te gebruik;  1.2.2 .*organiseer inligting* samehangend deur *hoofgedagtes* en toepaslike ondersteunende besonderhede of *voorbeelde* te kies;  1.2.3 .identifiseer en kies *gepaste formate*, *woordeskat* en *taalstrukture* en *–konvensies*;  1.2.4 .berei ‘n gepaste *inleiding* en *slot* voor;  1.2.5 .sluit gepaste visuele, oudio - en oudiovisuele *hulpmiddels* in soos kaarte, tabelle, plakkate, foto’s, beelde, skyfies, musiek, klank en elektroniese media in.  1.3.1 .identifiseer en gebruik retoriese middels soos retoriese vrae, pouses en herhalings;  1.3.2 gebruik toon stemprojeksie, tempo, oogkontak, liggaamshouding en gebare korrek en reageer gepas;  1.3.3. spreek woorde uit sonder om betekenis te verwring deur byvoorbeeld te let op klem en enkele klankverskynsels. | * Bespreek die opdrag en verduidelik die kriteria van die toespraak deur gepaste voorbeelde. * Die voorgeskrewe onderwerpe van die ATKV kan gebruik word, want dit help die leerders wat daaraan deelneem. * Onderwerpe: (VOEG ONDERWERPE IN) | TAAK 4 – 10 PUNTE.  Onderwyser assesseer.  Matriks – maak seker dat die matriks die assesseringstandaarde bevat. | 5  PERIODES |
| LU | ASSESSERINGSTANDAARDE | INHOUD(KENNIS),VAARDIGHEDE, HOUDINGS EN WAARDES | ASSESSERINGSPLAN | TYDSDUUR |
| 2  LEES EN KYK | 2.4.2. LITERÊRE TEKS: ROMAN   * verken die hoofkenmerke van tekste en verduidelik hoe betekenis deur die leser se interaksie met tekste geskep word. * beskryf die ontwikkeling van intrige, sub intrige, konflik en karakter en die rol van die verteller waar toepaslik; * identifiseer en verduidelik boodskappe en temas en toon die verband met geselekteerde uittreksels; * verduidelik hoe agtergrond en milieu (ruimte) verband hou met karakter en/of tema: * identifiseer en beskryf stemming, tydsverloop en afloop.:   HARDOP LEES:   * lees vlot en aandagtig volgens doel en opdrag;   POËSIE:   * Verduidelik hoe woordkeuse, stylfigure, beeldspraak en klank gebruik word om stemming, betekenis en tema uit te druk; * Verduidelik hoe versreël- strofebou, rym, ritme en punktuasie betekenis skep en/of beïnvloed. | * Literêre teks: roman (*Kwart-voor-sewe-lelie*): die ontwikkeling van intrige; konflik; karakters; verteller; boodskappe; temas; agtergrond (ruimte): en verband met tema. Stemming; tydsverloop; ironie en afloop. * Bespreek die belangrikste temas in die roman. * Verduidelik opdrag en kriteria vir hardop lees. * Behandel die volgende gedigte:   + Die drie-en-twintigste gedig   + Behoefte aan ongunstige weers- en ander omstandighede   + “Christ of the burnt men”   + Herinneringe   + By die eeuwending | Aanvangsassessering: toetse oor die inhoud van die boek:  TAAK 2 – VIER TOETSE (2.1 – 2.4) OOR KWART-VOOR-SEWE-LELIE  30 PUNTE  ONDERWYSER: MEMO  Klasbesprekings en kontekstuele vrae uitwerk – memo. Selfassessering  Skryf ook Lit essay TAAK 2.5 (30 PUNTE)  TAAK 3 – HARDOP LEES  10 PUNTE.  ONDERWYSER : RUBRIEK.  Kontekstuele vrae  Selfassessering - memo | 18  PERIODES  10  PERIODES  10  PERIODES |

|  |  |  |  |  |
| --- | --- | --- | --- | --- |
| LU | ASSESSERING-STANDAARDE | INHOUD(KENNIS), VAARDIGHEDE, HOUDINGS EN WAARDES | ASSESSERINGSPLAN | TYDSDUUR |
| 3  SKRYF EN AANBIED | 3.1. beplan die skryfproses volgens ‘n spesifieke doel, teikengroep en konteks:   * Verduidelik die vereistes van die verskillende opdragte; * Besluit op en gebruik die gepaste styl, perspektief/standpunt en formaat van tekste   3.2. toon die gebruik van skryfstrategieë en –tegnieke vir eerste weergawes.  3.3. dink na oor, ontleed en evalueer, met inagneming van ander se sienings, eie werk en bied die finale produk aan. | Bespreek die opdrag aan die hand van gepaste voorbeelde en behandel die kriteria (assesseringstandaarde).  Deel werkkaart uit en gee ‘n duidelike sperdatum.  Die opdragkaart is n.a.v***. Kwart-voor-sewe-lelie*** | Breinkaart. EERSTE EN FINALE SKRYF.    TAAK 1 – RESENSIE OF HULDEBLYK  30 PUNTE  ONDERWYSER : MATRIKS | 2  PERIODES |
| Skryfopdragte word voorsien en bespreek kenmerke met leerders en verduidelik matrikse / rubrieke. | | | | |

|  |  |  |  |  |
| --- | --- | --- | --- | --- |
| 4  TAAL | 1. identifiseer en verduidelik die betekenis van woorde en gebruik dit korrek in ‘n verskeidenheid tekste:   * Gebruik kennis van verskeie spelpatrone, -reëls en –konvensies vir nuwe woorde en skep ‘n persoonlike spellys; * Gebruik alledaagse afkortings en akronieme; * volksetimologie, lettergreepverdeling, klem, uitspraak, spelling en vir navorsing; * Identifiseer simplekse en ontleed komplekse se woorddele soos basisvorm/stam en voor- en agtervoegsels om betekenis van ‘n verskeidenheid woorde te bepaal; * Gebruik geslag - en meervoudsvorms, ook dubbele meervoude en verkleining korrek; * Gebruik trappe van vergelyking en verboë en intensiewe vorme korrek; * Identifiseer hoe tale woorde van mekaar leen, hoe die betekenis van woorde met tyd verander en hoe nuwe woorde/nuutskeppinge gevorm word; * Herken polisemie, onderskei tussen homonieme, homofone en ander woorde wat algemeen verwar word en gebruik dit toenemend akkuraat in tekste; * Gebruik sinonieme, antonieme, paronieme en een woord vir ‘n omskrywing korrek en gepas | * spelpatrone, -reëls en –konvensies * afkortings en akronieme * volksetimologie, lettergreepverdeling, klem, uitspraak, spelling en vir navorsing; * simplekse en ontleed komplekse se woorddele soos basisvorm/stam en voor- en agtervoegsels om betekenis van ‘n verskeidenheid woorde te bepaal; * geslag - en meervoudsvorms, dubbele meervoude en verkleining * trappe van vergelyking en verboë en intensiewe vorme * leengoed, erfgoed, eiegoed, nuutskeppinge * polisemie * homonieme, homofone en ander woorde wat algemeen verwar * sinonieme, antonieme, paronieme en een woord vir ‘n omskrywing | Doen hersieningsoefeninge – oor die graad 11 – werk.  Selfassessering - memo | 5  PERIODES |

**1.2. VOLLEDIGE LESPLANNE**

(voorbeeld) vir die aanbieding van **Kwart-voor-sewe-lelie** in die klas. Gebruik 4 periodes vir LU 2 en dan 1 periode vir ‘n ander LU.

|  |  |  |  |  |  |  |  |
| --- | --- | --- | --- | --- | --- | --- | --- |
| **WEEK** | **LU’S** | **LEERMETODE** | **ASSESSERING-**  **STANDAARDE** | **OPSOMMING VAN AKTIWITEITE TYDENS LESPERIODE** | **BRONNE/**  **HULPMIDDELS** | **TIPE ASSESSERING-**  **GETUIENIS WAT GEPRODUSEER MOET WORD** | **TYDS-**  **DUUR** |
| **1** (begin 26 Jan) | **2** | Teksgebaseerde  Lees en ontleed;  Hardop lees en klasgesprek. | 2.1.7; 2.2.1; 2.2.5  2.2.9 | 1. Deel die roman uit.  2. Deel inhoudsopgawe uit/of skryf af.  3. Doen die inleiding – genre; stofomslag (WERKKAART); titel en motto  4. Klasgesprek oor bg.  5. Deel **Leeswerkkaart 1** (**LWK 1**) uit / teken in werkboek. | Roman  Afgerolde inhoudsopgawe/ transparant  Notas  WK - stofomslag  Transparant  (Titel en motto) | 1. Leerder plak inhoudsopgawe voor in boek.  2. Vul WK – stofomslag in en bespreek.  3. Plak **LWK 1** in werkboek. | 1  periode |
| Teksgebaseerd  Hardop lees en klasgesprek | 2.1.4; 2.1.6; 2.1.7; 2.2.1; 2.2.4; 2.2.7; 2.2.8; 2.4.2.1 | 1. Voorkennis: klasgesprek oor ***intrige en subintrige***  2. Hardop lees – TAAK 3 – 10 leerders per periode.  3. Leerders vul **LWK 1** in terwyl daar gelees word. | Roman  Transparant: Intrige  LWK I  Assesserings-tabel vir hardop lees | 1.TAAK 3 – Hardop lees – 10 PUNTE. onderwyser assesseer.  2. Huiswerk: leerders voltooi **LWK1** (p. 9 – 63) tuis. | 1  periode |
| Teksgebaseerde  Vrae en response | 2.2.5; 2.4.2.1 | 1. Kontroleer huiswerk (LWK 1) en doen die nodige intervensie.  2. Assesseer **LWK 1** – memo – klasbespreking.  3. Voorkennis: Karakterisering  4. Deel **kontekstuele vrae 1-20** uit. | Roman  Transparant: Karakterisering  LWK I – memo  Kontekstuele vrae | 1**. LWK 1** – selfassessering  2. Plak kontekstuele vrae in werkboek.  3. Huiswerk: Doen vrae  1 – 20. | 2  periodes |
| Gebruik vir ‘n ander LU – sien **WERKSKEDULE** – blok **TAAK 4 – MONDELING** – vir die periodes in. Doen ongeveer 8 mondelinge gedurende die periode elke week. Deel vooraf uit. | | | | | | 1  periode |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **WEEK** | **LU’S** | | | | **LEERMETODE** | | | **ASSESSERING-**  **STANDAARDE** | | | **OPSOMMING VAN AKTIWITEITE TYDENS LESPERIODE** | **BRONNE/**  **HULPMIDDELS** | | | **TIPE ASSESSERING-**  **GETUIENIS WAT GEPRODUSEER MOET WORD** | | | **TYDS-**  **DUUR** | |
| **2** | **2** | | | | Teksgebaseerde  Lees en ontleed.  Klasgesprek.  . | | | 2.3 en 2.4 | | | 1. Kontroleer huiswerk (vrae 1-20) en doen die nodige intervensie.  2. Assesseer vrae – memo.  3. Deel Klastoets TAAK 2.1 (30) uit.  4. Leerders voltooi onder gekontroleerde toestande en handig in. | Roman  Kontekstuele vrae - memo  Notas  Klastoets | | | 1. Kontekstuele vrae – selfassessering.  2. Huiswerk: TAAK 2.1 – KLASTOETS oor p. 9 – 63.  3. Onderwyser assesseer – klastoets en skryf die punte neer. | | | 2  periodes | |
| **2**  **en**  **3** | | | | Prosesskryf | | | 3.1; 3.2; 3.3 | | | 1. Voorkennis: klasgesprek oor die RESENSIE EN HULDEBLYK  2 Onderwyser bespreek belangrikste aspekte van die skryfproses.  3. Bestudeer voorbeelde en skryfopdrag. | Voorbeelde van resensie en vriendskaplike brief. Kriteria en matriks van resensie | | | 1.Leerders lees en ontleed resensie volgens kriteria en bespreek.  2. Huiswerk: leerders moet voorbeelde tuis gaan bestudeer en skryf die volgende dag resensie of brief. | | | 1  periode | |
| **2**  **en**  **3** | | | | Prosesskryf | | | 3.1; 3.2; 3.3 | | | 1. Leerders skryf TAAK 2.1(30) onder gekontroleerde omstandighede.  2. Deel ook **LWK 2** uit. | Opdragkaart TAAK 1.  Foliopapier  Rubriek/matriks | | | 1. Onderwyser assesseer TAAK 2.1 en teken punte aan.  2. Huiswerk: Bring roman en LWK 2 volgende Lit. periode saam. | | | 1  periode | |
| **Sien werkskedule TAAK 4 MONDELING ONTHOU!** | | | | | | | | | | | | | | | | | 1  periode | |
| **WEEK** | **LU’S** | | | **LEERMETODE** | | | **ASSESSERING-**  **STANDAARDE** | | | **OPSOMMING VAN AKTIWITEITE TYDENS LESPERIODE** | | | **BRONNE/**  **HULPMIDDELS** | | | **TIPE ASSESSERING-**  **GETUIENIS WAT GEPRODUSEER MOET WORD** | | **TYDS-**  **DUUR** | |
| **3** | **2** | | | Teksgebaseerde  Lees en ontleed;  Hardop lees en klasgesprek. | | | 2.1.4. en 2.4.2.1 | | | 1. Voorkennis: klasgesprek oor ***verteller en konflik***  2. Hardop lees – TAAK 3 – 10 leerders per periode.  3. Leerders vul **LWK 2** in terwyl daar gelees word. | | | Roman  transparant  Notas  LWK 2  Rubriek Lees | | | 1.TAAK 3 – Hardop lees – 10 PUNTE. onderwyser assesseer.  2. Huiswerk: leerders voltooi **LWK 2** (p. 63 - 116) tuis. | | 1  periode | |
| Teksgebaseerde  Lees en ontleed;  klasgesprek | | | 2.1.4. en 2.4.2.1 | | | 1. Kontroleer huiswerk (**LWK** **2**) en doen die nodige intervensie.  2. Assesseer **LWK 2** – memo – klasbespreking.  4. Deel **kontekstuele vrae**  **21-40** uit. | | | Roman  LWK 2 – memo  Kontekstuele vrae 21 - 40 | | | 1. **LWK 2** – selfassessering  2. Plak kontekstuele vrae in werkboek.  3. Huiswerk: Doen vrae 21-40 | | 1  periode | |
| Teksgebaseerde  Lees en ontleed;  klasgesprek | | | 2.4.2.3:  2.4.2.4 | | | 1. Voorkennis: ***Tyd en ruimte***  2. Kontroleer huiswerk (vrae 21 - 40) en doen die nodige intervensie.  3. Assesseer vrae – memo. | | | Roman  Transparant  Memo | | | 1. Kontekstuele vrae – selfassessering.  2. Huiswerk: TAAK 2.2 – KLASTOETS oor p. 63 - 116. | | 1  periode | |
| Teksgebaseerde  Lees en ontleed. | | | 2.3.1;2.3.2;  2.4.2 | | | 1. Deel Klastoets TAAK 2.2 (30) uit.  2. Leerders voltooi onder gekontroleerde toestande en handig in.  2. Deel ook **LWK 3** uit. | | | Klastoets en memo  LWK 3 | | | 1. Onderwyser assesseer – klastoets en skryf die punte neer. | | 1  periode | |
| **Sien werkskedule TAAK 4 MONDELING ONTHOU!** | | | | | | | | | | | | | | | | | 1  periode | |
| **WEEK** | | **LU’S** | **LEERMETODE** | | | **ASSESSERING-**  **STANDAARDE** | | | **OPSOMMING VAN AKTIWITEITE TYDENS LESPERIODE** | | | | | **BRONNE/**  **HULPMIDDELS** | | | **TIPE ASSESSERING-**  **GETUIENIS WAT GEPRODUSEER MOET WORD** | | **TYDS-**  **DUUR** | |
| 4 | | **2** | Teksgebaseerde  Lees en ontleed;  Hardop lees en klasgesprek. | | | 2.1.4; 2.1.6; 2.1.7; 2.2.1; 2.2.4; 2.2.7; 2.2.8; 2.4.2.1 | | | 1. Voorkennis: klasgesprek oor ***motiewe en simbole***  2. Hardop lees – TAAK 3 – 10 leerders per periode.  3. Leerders vul **LWK 3** in terwyl daar gelees word. | | | | | Roman  Transparant  LWK 3  Assesserings-tabel vir hardop lees | | | 1.TAAK 3 – Hardop lees – 10 PUNTE. onderwyser assesseer.  2. Huiswerk: leerders voltooi **LWK 3** (p.116 - 182) tuis. | | 1  periode | |
| Teksgebaseerd  klasgesprek | | | 2.1.4; 2.1.6; 2.1.7; 2.2.1; 2.2.4; 2.2.7; 2.2.8; 2.4.2.1  2.1.5 (Opsomming) | | | 1. Kontroleer huiswerk (**LWK** **3**) en doen die nodige intervensie.  2. Assesseer **LWK 3** – memo – klasbespreking.  4. Deel **kontekstuele vrae 41- 60** uit. | | | | | Roman  LWK 3 – memo  Kontekstuele vrae 41-60  Notas - opsomming | | | 1. **LWK 3** – selfassessering  2. Plak kontekstuele vrae in werkboek.  3. Huiswerk: Doen vrae 41-60 | | 1  periode | |
| Teksgebaseerde  Vrae en response | | | 2.1.5 (Opsomming) 2.2.5; 2.4.2.4 | | | 1. Voorkennis: ***tema, atmosfeer, stemming, ironie, struktuur(chronologie en terugflitse)***  2. Kontroleer huiswerk (vrae 41-60) en doen die nodige intervensie.  3. Assesseer vrae – memo. | | | | | Roman  Memo – vrae en opsomming | | | 1. Kontekstuele vrae – selfassessering.  2. Huiswerk: TAAK 2.3 – KLASTOETS oor p. 116-182. | | 1  periode | |
| Teksgebaseerde  Vrae en response | | | 2.4.2.1 – 2.4.2.4 | | | 1. Deel Klastoets TAAK 2.23 (30) uit.  2. Leerders voltooi onder gekontroleerde toestande en handig in.  2. Deel ook **LWK 4** uit. | | | | | Klastoets en memo  LWK 4 | | | 1. Onderwyser assesseer – klastoets en skryf die punte neer. | | 1  periode | |
| **Sien werkskedule TAAK 4 MONDELING ONTHOU of gebruik vir LU 4** | | | | | | | | | | | | | | | | | 1  periode | |

|  |  |  |  |  |  |  |  |
| --- | --- | --- | --- | --- | --- | --- | --- |
| **WEEK** | **LU’S** | **LEERMETODE** | **ASSESSERING-**  **STANDAARDE** | **OPSOMMING VAN AKTIWITEITE TYDENS LESPERIODE** | **BRONNE/**  **HULPMIDDELS** | **TIPE ASSESSERING-**  **GETUIENIS WAT GEPRODUSEER MOET WORD** | **TYDS-**  **DUUR** |
| 5 | **2** | Teksgebaseerde  Lees en ontleed;  Hardop lees en klasgesprek. | 2.1.4; 2.1.6; 2.1.7; 2.2.1; 2.2.4; 2.2.7; 2.2.8; 2.4.2.1 | 1. Hardop lees – TAAK 3 – 10 leerders per periode. Voltooi TAAK 3  2. Leerders vul **LWK 4** in terwyl daar gelees word. | Roman  Assesseringstabel vir hardop lees | 1.TAAK 3 – Hardop lees – 10 PUNTE. onderwyser assesseer.  2. Huiswerk: leerders voltooi **LWK 4** (p. 182-220) tuis. | 1  periode |
| Teksgebaseerd  Hardop lees en klasgesprek | 2.1.4; 2.1.6; 2.1.7; 2.2.1; 2.2.4; 2.2.7; 2.2.8; 2.4.2.1 | 1. Kontroleer huiswerk (LWK 4) en doen die nodige intervensie.  2. Assesseer **LWK 4** – memo – klasbespreking.  4. Deel **kontekstuele vrae 61-80** uit. | Roman  LWK 4 – memo  Kontekstuele vrae | 1. **LWK 4** selfassessering  2. Plak kontekstuele vrae in werkboek.  3. Huiswerk: Doen vrae 60-80 | 1  periode |
| Teksgebaseerde  Vrae en response | 2.2.5; 2.4.2.1-2.4.2.4 | 1. Kontroleer huiswerk (vrae 60-80) en doen die nodige intervensie.  2. Assesseer vrae – memo.  3. Deel notas oor Lit. essay uit. | Roman  Memo – vrae  Notas Lit essay  Lit essay onderwerpe | 1. Kontekstuele vrae – selfassessering.  2. Huiswerk: TAAK 2.4 – KLASTOETS oor p. 182-220. | 1  periode |
| Teksgebaseerde  Vrae en response | Teksgebaseerde  Vrae en response | 1. Deel Klastoets TAAK 2.4 (30) uit.  2. Leerders voltooi onder gekontroleerde toestande en handig in.  3. Refleksieblad uitdeel | Klastoets en memo  Refleksieblad | 1. Onderwyser assesseer – klastoets en skryf die punte neer.  2. Huiswerk: refleksieblad. | 1  periode |
| **Ander LU** | | | | | | 1  periode |
| **WEEK** | **LU’S** | **LEERMETODE** | **ASSESSERING-**  **STANDAARDE** | **OPSOMMING VAN AKTIWITEITE TYDENS LESPERIODE** | **BRONNE/**  **HULPMIDDELS** | **TIPE ASSESSERING-**  **GETUIENIS WAT GEPRODUSEER MOET WORD** | **TYDS-**  **DUUR** |
| 6 | **2** | Teksgebaseerde  Lees en ontleed;  klasgesprek. | 2.1.4; 2.1.6; 2.1.7; 2.2.1; 2.2.4; 2.2.7; 2.2.8; 2.4.2.1 | 1. Doen refleksie  2. Voorkennis: die skryf van ‘n Lit essay.  3. Verdeel die klas in groepe (5 tot 8)  4. Gee aan elke groep ‘n ander onderwerp/tema om te bestudeer. | Roman  Refleksieblad  Notas Lit essay  Lit essay onderwerpe | 1. Kontroleer refleksieblad.  2. Huiswerk: doen ‘n breinkaart oor onderwerp in werkboek – elke groeplid moet een in boek doen!  3. Soek ook gepaste aanhalings vir tema/ vraag. | 1  periode |
| Teksgebaseerd  klasgesprek | 2.1.4; 2.1.6; 2.1.7; 2.2.1; 2.2.4; 2.2.7; 2.2.8; 2.4.2.1 | 1. Kontroleer dat breinkaarte gedoen is en doen intervensie.  2. Groepbesprekings oor onderwerpe – vul breinkaarte aan.  3. Skryf dit op oor ‘n transparant.  3. Ruil aanhalings uit. | Roman  Transparante vir elke groep.  Folio papier | 1. Onderwyser moniteer groepe.  2. Handig breinkaart op transparant in- onderwyser vul aan.  3. Huiswerk: eerste skryf van Lit essay – elke lid skryf ‘n essay (folio). | 1  periode |
| Teksgebaseerde  Vrae en response | 2.2.5; 2.4.2.1-2.4.2.4 | 1. Kontroleer of eerste skryf van essay gedoen is. Intervensie.  2. Bespreek lit essays n.a.v. groep transparante.  3. Gee essay vir groeplid wat dit gaan konsolideer – moet getik wees. | Roman  Notas Lit essay  Lit essay onderwerpe  Transparante  Folio | 1. Selfassessering van Lit essays.  2. Deel datums vir finale essay uit – groep kies een lid om finale produk saam te stel – elke groep handig een produk (TAAK 2.5) in. | 1  periode |
| Teksgebaseerde  Vrae en response | 2.2.5; 2.4.2.1-2.4.2.4 | 1.Groepe handig finale essay TAAK 2.5 in.  2. Afsluiting: klasgesprek – finale woord oor roman. | memo | 1. Onderwyser assesseer en beste essays uit graadgroep word aan leerders gegee. | 1  periode |

**NOTA: Onthou om die ander LU’s ook in jou lesprogram in te boek – sien werkskedule watter uitkomste nog gedoen moet word en voeg dit aan die einde by – neem kennis van die aantal periodes op die werkskedule en voeg by!**

**1.3. ONDERRIGWENKE MET DIE KLEM OP DIE NKV**

* Bestudeer leeruitkoms 2 op p. 26 tot 35 van die NKV en besluit watter assesseringstandaarde by die onderrig van die roman gebruik gaan word en móét word.
* Maak seker dat veral die assesseringstandaarde wat oor literêre tekste handel onderrig word.
* Die gegewe lesplanne is ŉ manier waarop gewerk kan word, dit is beslis nie die enigste manier nie.
* Basislyn assessering (voorkennis) van dit wat in graad 10 -11 onderrig is, is belangrik en moet behoorlik ingeskerp word.
* Dit is belangrik dat die leerder die “indiepte” kennis van die roman inhoud het, sodat daar krities met die teks omgegaan kan word.
* Leerders moet die teks met vertroue kan gebruik om hul eie idees, sienings en emosies uit te druk en te regverdig ten einde selfstandige en analitiese denkers te word.
* Leerders behoort ook die perspektiewe, waardes en magsverhoudings wat onderliggend aan die teks is, te herken en te bevraagteken.
* Klasdissipline en selfdissipline van leerders is belangrik ten opsigte van die uitvoering van spesifieke opdragte.
* Leerstoornisse – dit is belangrik dat die onderwyser weet watter leerders sukkel t.o.v. lees; die onvermoë om ŉ taak in tyd te voltooi; analise en of daar enige gesigstoornisse bestaan.
* Die sleutel tot suksesvolle onderrig in die klaskamer is BEPLANNING EN BEPLANNING - ken die teks en wees konsekwent in die toepassing van klasdissipline.
* Belangrik is om wanneer daar met terme gewerk word visuele transparante ter illustrasie voor te berei bv. KONFLIK – gee verduideliking en illustreer d.m.v. ŉ gepaste prent.
* Die groepwerk wat gedoen gaan word moet ook behoorlik bestuur word en elke leerder moet ŉ sinvolle bydrae lewer.

**1.4. TOEPASSING VAN DIE ASSESSERINGSTANDAARDE**

**Memorandums van kontekstuele vrae:**

Die kwart-voor-sewe-lelie – Eleanor Baker

**KONTEKSTUELE VRAE, BL. 9 – 63**

1*. “Angels can fly because they take themselves lightly“.*

- Engele kan vlieg omdat hulle hulself ligtelik opneem.

1. Engele is nie ernstig en somber nie, daarom kan hulle vlieg/hulself

losmaak.

1. Laura Oliver.
2. Ja.
3. Dit dui daarop dat die verhaal gaan handel oor iemand wat soekend is na erkenning.
4. Iris:

* blom met groot flapperige kroonblare
* deel van die oog
* Griekse mitologiese godin, in diens van meer belangrike gode
* embleem wat deur die eeue gebruik is in die dekoratiewe kuns soos borduurwerk uit die Ooste, motiewe op Persiese erdewerk. Ook deel van die Franse vaandel (fleur de lis)

1. Polder is die hond wat Iris-hulle se bure (ome Wim en tante Aleid) vir hulle gegee het toe hulle terugverplaas is na Nederland. Hy was reeds ‘n jaar of twee oud en dus klaar geleer. Polder kon net Nederlands verstaan.
2. Iris:

* donkerbruin hare en groenerige oë
* sukkel om standpunt in te neem; dromer

Elsa

* rooi hare, sproete en ligte vel; baie mooi
* ernstigste van die drie susters, nugterdenkend, suinig.

Kara

* blond met blou oë
* diepsinnig, kunssinnig

1. Die ruimte waarin die verhaal tot dusver afspeel is hoofsaaklik Iris se ouerhuis:

“Voor haar op die werkblad ŉ skaapboud gelê...”

“Ma,” het ek haar eenkeer tromp-op geloop waar sy in die sitkamer

gestaan en staar het na ŉ verlepte rangskikking rose.

Daar is ŉ deel wat afspeel in die hospitaal waar Iris en dr. Anders

afdrukke gaan neem van mev. Rademeyer se mond. (bl. 56)

Op bl.52 is ŉ beskrywing van dr. Anders se spreekkamer en wagkamer.

1. Eksistensialisme is ŉ lewensfilosofie wat die bestaan van die individu as

ŉ vry en verantwoordelike wese, wat sy/haar eie ontwikkeling bepaal,

beskryf. Iris probeer die doel van haar lewensbestaan vasstel en wag op

haar eie blomtyd..

1. Iris se verhaal (werklikheid) en Eduard en Greta se verhaal (fantasie).
2. Sy sê: “Jy het my gevra.” Sy probeer doelbewus die onderwerp vermy. Op bl.39 sê Iris egter dat sy haarself verwonder dat sy haar “maagdelikheid so maklik en so ondeurdag aan Peter afgegee het. En dit net omdat sy fisionomie en naam haar (my) aan iemand anders herinner het.”

Alhoewel dit haar eerste seksuele ervaring is, is dit teleurstellend dat sy dit op so ŉ traak-my-nieagtige manier ervaar, en dan boonop met ŉ totale vreemdeling. Haar gedrag is vir my moreel onaanvaarbaar.

1. Dit is vir hom vreemd dat sy so onbeskaamd naak voor hom sit. Sy is immers nie ŉ meisie wat al vele seksuele ervarings gehad het nie. Sy was ŉ maagd toe hulle die eerste keer die nag saam deurgebring het. Mens sou verwag dat sy meer selfbewus en skaam sou wees omdat haar handdoek haar nie behoorlik kon toemaak nie.
2. Greta is die vroulike karakter in Iris se fantasieverhaal.

Ooreenkomste tussen Greta en Iris se lewens:

* Eerste seksuele ervaring baie traak-my-nie-agtig; onromanties.
* Doen albei ŉ werk wat van die huis af beoefen word: skryfster/proefleser. Iris se werk by die tandarts is van so ŉ aard dat dit nie haar gedagtes volkome beset nie, en so kan sy verder aan haar storie wat sy skryf, dink.
* Beide is baie nugter en tob nie oor dinge nie, bv. Greta aanvaar haar swangerskap sonder om enige eise aan haar Peter te stel.

1. Die huwelik is ‘n instelling wat daar gestel is om voortplanting te bewerkstellig
2. “Die boeke op sy boekrak was volgens grootte gerangskik en, waar

moontlik, volgens kleur.” (bl. 52)

“Die onderste twee rakke was vol sagtebandboeke, blitsverkopers, almal

dieselfde grootte. Ek het geweet dit grief hom. Dit het die skewe simmetrie

van die boonste gegradeerde rakke versteur.”

1. Johanna is nie meer lus om kleintjies groot te maak nie en oorweeg dit om

weg te gaan van Iris-hulle af / te bedank.

1. “Ek is baie besig. Ek werk hard daaraan om jou te vergeet.” (bl.54)
2. Eduard is Peter (in Iris se fantasieverhaal) se broer.
3. Beide het dieselfde ruwe, ongekamde soort aantreklikheid, dieselfde

selfversekering en dieselfde blonde meisie aan hul sy gehad. (bl. 36)

1. Die engele van die Bybel.

Die engele wat op die aarde kom kuier en met mense gesels.

Dr. Anders se pasiënt verwys ook na Iris as ŉ engel omdat sy, sy

hand vashou terwyl dr. Anders aan sy tande werk.

**KONTEKSTUELE VRAE 63 - 116**

1. Ouma het gesê die engel was ŉ man omdat hy die gesig van ‘n man gehad het.
2. Kara het vir die familie vertel dat sy die man van haar drome ontmoet het

terwyl sy op haar oorsese reis was.

1. Die jare toe Suid-Afrika ŉ regeringstelsel van segregasie gehad het. Mense van verskillende rasse is nie toegelaat om in verhoudings met mekaar betrokke te raak nie.
2. Johanna is ŉ bruin vrou en omdat sy gewoond is daaraan dat bruinmense

die bediendes van witmense is, was dit vir haar ondenkbaar dat sy die

anderskleurige vriend van Kara moes bedien. Hy was, volgens haar, nie

waardig om bedien te word nie. Johanna was so gewoond daaraan om

te bedien, dat sy dit nie vreemd gevind het om te bedien nie.

1. Die familie het Claude sonder enige oproer ontvang. Hy is behandel soos

enige ander gas. Daar was geen vyandigheid nie.

1. Pollyanna is ŉ topverkoper boek, geskryf in 1913 deur Eleanor Porter. Haar lewensfilosofie was dié van ŉ optimistiese persoon wat in elke situasie iets gesoek het om oor bly te wees. Ma het dieselfde tipe karakter en is soms selfs naїef in haar lewensuitkyk.
2. Elsa en Hannes het gedink dat die kultuurverskille te groot is. Claude en Kara kon nie met mekaar praat nie, want hulle het nie mekaar se tale geken nie. Elsa het gedink dat hulle verhouding nooit kon werk nie.
3. ŉ Matriarg is ŉ vrou wat ŉ familie regeer en domineer. Sy kan die hoof en regeerder van haar familie en nasate wees. In hierdie geval was die ouma ŉ baie sterk leiersfiguur in die huisgesin en het ŉ mens haar nie probeer konfronteer of teëgaan nie.
4. Iris se pa het aangekondig dat hy gaan boer op die wildsplaas waarin hy

ŉ paar jaar tevore ŉ aandeel gekoop het.

1. Eerste persoonsverteller.
2. ŉ Jong tandarts met die naam Frederik.
3. Frederik was verlief op Iris, maar het dit nog nie vir haar gesê nie en daarom het hy allerhande besware gehad toe sy vir Peter wou gaan kuier.
4. Wanneer Frederik aan Iris wou begin vat as hulle by ŉ restaurant was of

iewers heen uit was, het sy gekeer. Frederik kon nie verstaan waarom Iris dit nie wou toelaat nie, maar sy het gesê dat sy nog nie gereed was daarvoor nie

1. Sy is New York toe en sou Peter die naweek voor Kersfees daar ontmoet.
2. Sy was onwillig om te trou omdat haar ouers se huwelik nie konvensioneel is nie. Haar pa woon op ŉ plaas en haar ma alleen in die stad. Hulle sien mekaar nooit. Haar suster Elsa en Hannes het ŉ “saaklike”, koue huwelik gehad en

Kara was impulsief. Al hierdie dinge was redelik negatief vir Iris.

1. Elsa het gevoel dat dit die man se plig was om agter ŉ meisie aan te

loop. Sy het gevoel dat hulle ma Iris behoort te verbied om na Peter toe

te vlieg. Elsa dink dat ŉ man respek verloor vir ŉ vrou wat agter ŉ man

aanloop – goedkoop. Iris sien niks daarmee verkeerd nie, aangesien Kara ook dieselfde gedoen het en hulle baie gelukkig is.

1. Iris glo al sedert haar skooldae dat sy, soos die blom, een of ander tyd moet blom. Sy moet altyd gereed wees, nooit ŉ nuwe aanbod van die hand wys nie. Sy moet elke kans was sy kry benut.
2. Die kwart-voor-sewe-lelie is ‘n BLOM in haar ma se tuin wat elke aand op ‘n spesifieke tyd blom
3. a.) Vergelykings: “Soos vlieëpapier in ŉ kombuis.”

“Ek is vir hulle so bang soos ŉ bok vir vuur”

“het hom na ŉ vampier laat lyk”

b.) Metafoor: “Die joviale vampier.”

1. Iris was by Kara in Parys. Kara en Claude het vir haar ŉ partytjie gereël

om haar te verwelkom. Een van Claude se vriende het ŉ neerhalende

aanmerking op Suid-Afrika en Iris gemaak en toe het die Engel vir haar

“gesê” om haar nie aan hom te steur nie. Dit was die eerste ontmoeting

tussen Iris en die Engel. Sy het omgedraai en kon sy wasigheid

waarneem, maar oomblikke later was hy weg. Sy was ŉ bietjie uit die veld

geslaan en wou alleen wees om die verskynsel te verwerk.

**KONTEKSTUELE VRAE P 116 – 182**

1. Joe Pryor is ‘n Amerikaanse fotograaf wat Iris beskou as die nuutste vonds vir die loopplank.
2. Hulle het in ‘n koffiewinkel aan die gesels geraak en toe Iris wou loop het hy aangebied om die rekening te betaal , sy het hom jammer gekry omdat hy nie werk nie en aangebied om eerder vir hom te betaal- hy het dankbaar geglimlag en verdwyn, toe sy die rekening kry besef sy dat hy nie net een koffie gedrink het nie en dat sy nou met twee rekeninge sit!
3. Dit is ŉ ou middel tot kommunikasie – word m.b.v. ŉ ondergrondse kabel tussen lande gestuur.

Frederik

1. Dit is die groet waarmee almal mekaar ŉ voorspoedige dag toewens en elke tweede persoon gebruik dit.
2. Ten einde in Amerika te kan werk, het alle buitelanders ‘n groen kaart – toestemming van die staat – nodig.
3. a. Kara: blom vandat sy haar Claude gekry het.

b. Elsa: moontlik in die kombuis – sy twyfel egter oor Elsa se blomtyd.

c. Pa: hy blom op die plaas.

1. Vermont
2. Feite:

* Die huis was teen ŉ helling en bereikbaar deur ŉ pad met ŉ onwaardige naam.
* Peter se motor het baie gegly.
* Die huis was gebou uit swart houtstompe en belaai met sneeu.
* Die binnemure was ook van hout, behalwe die woonkamer met die swartgerookte bakstene.
* Die huis was deurdrenk van bedompige geure en op die stoep was ŉ berg houtstompe.
* Iris het die kruideniersware ingedra, terwyl Peter die vuurherd aan die gang probeer kry het.
* Die verstikkende rook het die reuke verklaar en kakkerlakke het verskrik rondgeskarrel.
* Daar is vetspatsels in die kaggel en onpaar breekware in die kassies.
* Hul honger is gestil met tee en broodrolletjies.
* Die houttrap het na die slaapkamers gelei en daar was drie slaapkamers

1. Hy is ‘n groot man. Sy wange was gevaarlik rooi, asof die are almal gelyk gebars het, sy blou oë was jolig en sy handdruk hartlik. (135)
2. Gifverwysings:

* Bettie se ouers: “Dit was vergif” (143)
* “Wat bedoel jy met vergif” (143)
* “Ons wil haar vergiftig” (147)
* “Daar’s ‘n spul gif in daardie bottels” (149)
* “... ons moes gif uitsit” (149)
* “Ek is vinnig terug na die kombuis en het al die gif, of dit wat na gif lyk...” (149)
* “Het jy iets gedrink? ... Gif” (163)
* Brian se kinders het gedreig om vir Bettie te vergiftig en later beken sy dat sy ‘gif’ gedrink het.

1. ‘n Borsspeld met geel steentjies en ‘n Engel
2. Vergelyking
3. Kara – kunskenner en Elsa – onderwyseres
4. Elsa se lewe het altyd sonder enige probleme verloop en presies soos sy dit beplan het.
5. Sy het nie genoeg waardigheid gehad nie. Sy het ook nie geluister as ander mense praat nie.
6. Iris het haar been gebreek.
7. Sy voel hy kon haar verhoed het om haar been te breek en hy kan haar help om die antwoorde op haar vrae te vind. Hy verduidelik aan haar dat sy haar eie keuses maak en dat hy nie ‘n fortuinverteller is nie. Hy wys haar ook op p. 187 daarop dat die lewe nie ‘n storieboek is nie.
8. Sy voel hy moet haar waarsku as daar onheil is.
9. “Jy het my opgeroep, ... Jy het my een van jou fantasieë gemaak.” (178)
10. Fantasieë

* Ma: meer verstrooid raak en later vergeet waarheen sy op pad is.
* Pa: kierie begin loop; vergeet hoeveel beeste hy het; nie agterkom as die leeus onder hulle begin vreet nie; besef dat hy nie meer alleen op die plaas kan bly nie en dan teruggaan stad toe.
* Polder Twee sou ook nie vir altyd leef nie, hy sal ou word en op die stoep lê en knorrig word. Hy sou die kat ignoreer en minder waghond wees.
* Elsa: Hannes sal ‘n professoraat kry en die huis afbetaal. Elsa sal aanhou skoolhou. Bevordering kry. Deftiger huis kop – goeie adres. Baie krities wees teenoor haar ouers.
* Johan; sal meer akademies as sportief wees en leër toegaan; universiteit toe gaan en ‘n meisie kry waarvan sy ma nie hou nie.
* Kara: sou nie met Claude trou nie; nie baie ryk wees nie; kaalvoet wees en kleurryke sarongs in ‘n speseryplantasie op Martinique dra. Claude sal die pot aan die kook hou deur op die dorp klas te gee.

**KONTEKSTUELE VRAE 182 - 220**

1. “My eie toekoms was die duidelikste van almal – hoe lank nog by doktor Anders? Wou graag pos aflewer – buitelug – tuine leer ken. Buskontrakteur – dan kan sy dalk eendag vir Ma help as sy vergeet. Winkelassistent – dit sou nie werk nie. Doktor Anders kan dalk aftree en Frederik kan dalk ‘n verhouding aanknoop met Dora – sy (Anders) gewese vrou. Dit was nie juis ‘n rooskleurige toekoms nie.
2. Sy bestudeer die mens – syself is egter die “proefmens” – omdat sy “.. die enigste eksemplaar in gevangenskap” is . Sy is ook “ te alle tye beskikbaar en gewillig om mee te doen, om ontleed te word.” (184)
3. Sy sal hulle uitspit, sodat mense haar nie kan terg daaroor nie.
4. “... uit die hoek van my oog sien ek ‘n beweging, iets wits tussen die groen. ‘n Blom het oopgegaan. Nie stadig nie, oombliklik. Ek het na my horlosie gekyk en gesien dit was kwart voor sewe. Die volgende oggend was die fyn wit blom verlep, maar daar was nog heelparty knoppe aan die stingel.” (187)
5. Dit was vyf jaar gelede dat sy in Amerika was.
6. Hy het ‘n buite – egtelike verhouding aangeknoop.
7. Hy het geglo sy kan met geeste praat.
8. ‘n Merel is ‘n voël... Amper soos ‘n spreeu ... ‘n huishoudelike soort voël ... swart met ‘n geel bek. “ Ja, sy het nogal vir Iris na “‘n spreeu gelyk met haar lang, skraal lyf en blouswart hare, behalwe dat haar lippe rooi was, nie geel nie” (203)
9. Dit is iemand wat glo dat die vrou se tradisionele rol in die huis is – die van vrou en moeder – en dat sy nie sonder haar man se goedkeuring enige iets kan doen nie.
10. Dit was in die kerk met ‘n hofknapie: Johan – in swart fluweel en kant – het die kussinkie waarop die trouringe gerus het aangegee. Die ringe was met lintjies vasgestrik. Na kerk was daar ‘n onthaal en almal het op die bruidspaar se gesondheid gedrink. (207 – 208)
11. Gee eie mening
12. ‘n Feminis wat aktief besig is om vir die regte van vroue te veg.
13. Swarte Piet was deel van die Nederlandse Kersfeeskalender en is ‘n swart handlanger van Kersvader. Sy het ‘n beswaar gehad, omdat dit weer eens ‘n uitbeelding van die swart mense in ‘n minderheidsrol en omdat Johan wat wit was dit gespeel het. (212)
14. Hy glo sy kan met geeste praat omdat sy ‘n Engel het en dit kan haar dus die mag gee om die toekoms te voorspel.
15. Hulle fut was uit – die vlam was weg. Hulle kon ook nie met die werklikheid van Peter kers vashou nie. (213)
16. Sy was verheug, want sy het gesukkel om haar eie lelies tot groei te bring in haar en Peter se tuin. (214)
17. Hy het ‘n ongeluk met sy oë gehad.
18. “Jane Eyre is in 1847 deur Charlotte Brontë geskryf. Dit handel oor die hoofkarakter, Jane Eyre , se liefde vir ‘n werkgewer, Rochester, en hoe hulle uiteindelik bymekaar uitkom, al was Rochester blind en kreupel.” (266)

Peter het ‘n ongeluk gehad en Iris was in ‘n toestand daaroor, maar genadiglik het hy herstel en hulle gelukkig verder saam leef.

1. Sy het weer eens geglo dat hy sy plig versuim het, hy kon gehelp het – hy kon die vlam van die sweisapparaat doodgeblaas het, dan sou Peter nie seergekry het nie. (217)
2. Dit is amper weer kwart voor sewe – dan blom die lelie. Die lelie blom elke aand – nie net en keer nie. Dit het nou roetine geword. Iris smag dus nou nie meer na net die enkele blomtyd van die Iris in die seisoen nie. Sy blom nou elke dag kwart voor sewe. Iris neem dus nou die nuwe blomtyd as haar eie aan en besef dat mens nie meer net op daardie een moment van blom hoef te wag nie – ‘n mens kan elke dag blom!

**1.5. VOORBEELDTAKE OF MOONTLIKE EKSAMENVRAE**

**Gebruik ook die voorbeelde wat in die studiegids van die roman gegee word**.

**WENK:** Laat leerders elke week ‘n vraag in hul skryfboeke uitwerk en dan lees ongeveer 3 van hulle elke week ‘n vraag voor en die klas bespreek dan die vraag.

1. Bespreek die **lewensfilosofie** van die hoofkarakter Iris en verwys veral na die volgende aspekte.
   1. Haar **stereotipering** van die status van die vrou in die huwelik.
   2. Haar houding teenoor voorhuwelikse seks.
   3. Haar siening teenoor die lewe.
   4. Haar eie ambisie in haar beroep.
2. Bespreek die drie susters aan die hand van die volgende:
   1. Hul **voorkoms**
   2. Hul werk/beroepe
   3. Hul **filosofie** of siening teenoor die lewe.
   4. Hul **kontraste** en ooreenkomste.
3. Bespreek kortlik die invloed van die **ruimte** op die lewe van die hoofkarakter en toon aan of dit positief of negatief was. Gee veral aandag aan haar buitelandse belewenis van Frankryk, New York en Vermont.
4. “ Niemand het nog ooit regtig na my geluister nie” (p. 9) Bespreek die gebrek aan **behoorlike kommunikasie** wat Iris in haar lewe ervaar. Gee veral aandag aan:
   1. haar geboorte – waar alles begin het.
   2. Haar familie se optrede en houding teenoor haar.
   3. Die optrede van vreemdes soos die ontvangsklerk in New York.
   4. **Eie mening**: dink jy dat die kommunikasieprobleme ŉ blywende uitwerking op haar gehad het.
5. **Iris** is gereeld op soek na daardie magiese moment waar haar lewe en alles wat sy doen gaan sin maak en sy gaan “blom.” Bespreek Iris se beheptheid met haar eie blomtyd en die rol wat die kwart-voor-sewe-lelie in haar lewe speel.
6. In hierdie roman vind ons meer as een **intrige**. Bespreek die verskillende verhaallyne en verwys veral na die rol van fantasie teenoor werklikheid in die lewe van Iris.
7. “Ek wil jou vertel van ŉ lelie in my ma se tuin. Dit was maar altyd daar, een van daardie groen plante wat jaar na jaar ŉ hoek vol maak sonder om iets dramaties te doen.” (p. 187) Bespreek Iris se lewe deur dit in **verband** te bring met die verwysing na die lelie. Probeer dus om ŉ vergelyking te trek tussen die lewe van Iris en die lewe die kwart-voor-sewe-lelie.

**1.6. LITERÊRE ESSAY**

Gebruik die volgende wenke van **Adinda Vermaak** oor die skryf van ŉ langvraag (essay):

1. Onderstreep die kernwoorde in die vraag, soos *bespreek, omskryf, definieer, vat* *saam, bespreek die funksie van* ... ens.

2. Beplan jou langvraag. Selfs ŉ korterige langvraag van bv. 5 punte moet beplan word.

3. Die eerste sin moet dadelik na die vraag verwys, of presies aandui hoe jy gaan argumenteer.

4. Skryf in paragrawe. Dis baie belangrik!

5. Gebruik die volgende metode:

* Elke paragraaf word volgens die **PVV** – metode geskryf nl. **PUNT** = stel dadelik die punt wat jy in dié paragraaf maak m.a.w. jou stelling. **VOORBEELD** = noem ŉ voorbeeld of voorbeelde (dit is gepaste aanhalings wat jou stelling bewys) om jou punt te ondersteun. **VERDUIDELIK** = verduidelik of omskryf die voorbeeld en sê waarom dit van toepassing is..
* Gebruik **aanhalings** om jou argumente ( ‘n argument bestaan altyd uit: stelling; bewys en gevolgtrekking) mee te bewys.

6. Dink die heeltyd aan die **tipografiese** aanbieding van jou skryfwerk.

* Aanhalings is altyd tussen **aanhalingstekens**.
* Aanhalings van ŉ volle reël word gewoonlik ingekeep, sodat dit maklik lees.

7. Bestudeer die **matriks/rubriek** wat gebruik word vir die nasien van ŉ literêre essay en maak seker dat leerders weet van watter **assesseringstandaarde** daar gebruik gemaak gaan word.

* **VOORBEELDVRAAG**

**“ Niemand het nog ooit regtig na my geluister nie” (p. 9) Bespreek die gebrek aan behoorlike kommunikasie wat Iris in haar lewe ervaar. Gee veral aandag aan:**

* **haar geboorte – waar alles begin het.**
* **Haar familie se optrede en houding teenoor haar.**
* **Die optrede van vreemdes soos die ontvangsklerk in New York.**
* **Eie mening: dink jy dat die kommunikasieprobleme ŉ blywende uitwerking op haar gehad het.**

**Werkswyse**

**STAP 1: Dui die kernwoorde van die vraag aan - gebruik ŉ glimpen / skrikpen**

**STAP 2: Stel ŉ** BREINKAART saam.( **WENK – MAAK ‘N TRANSPARANT)**

**Iris en kommunikasie**

Familie:

* Pa
* Ma
* Susters

Liefdes:

* Peter
* Frederik

Vreemdes:

* Klerk
* Taxibestuurder
* Joe
* Vuurhoutjieman

Geboorte

* Dokter
* Ma

Eie mening:

ONTHOU **INLEIDING!**

**Wie luister nie?**

onthou **SLOT!**

**Pla dit vir Iris**

**STAP 3:**

**Soek gepaste aanhalings en maak ŉ lys – aanhalings wat met die gebrek aan kommunikasie verband hou.** LU 2 2.1.4 EN 2.1.8

* + **AANHALINGS:**
    - “Niemand het nog ooit regtig na my geluister nie” (9)
    - “Het Ma gehoor wat ek gesê het?” (13)
    - “Sy het my nie gehoor nie.” (13)
    - Dit was baie duidelik dat sy my weer eens nie gehoor het nie.” (18)
    - “Stil, Iris...” (20)
    - “Dit was altyd dieselfde ou storie ... Ek was te jonk.” (34)
    - “...hy het nooit leer luister nie...” (34)
    - “Sy het my nie gehoor nie...” (34)
    - “Bly stil, Iris, ... Bly stil. Ek wil nie ‘n verdere woord van jou hoor nie.” (48)
    - “Bly stil, Iris, ...Jy is te jonk om saam te praat” (72)
    - “... laaste onduidelike poskaart.” (79)
    - “Ek het hom nie vertel hoe sy lyk nie ... “ (79)
    - “Ek wou nie aan tafel sit, oorkant ‘n mens wat nie meer na my luister nie.” (82)
    - “Iris is nie sosiaal nie.” (84)
    - “Mense luister nooit regtig na my nie. Veral nie my familie nie.” (104)
    - “Hy het my nie gehoor nie.” (155) en (165)
    - “Wat probeer jy sê?” (187)

**Memorandum:**

“ Niemand het nog ooit regtig na my geluister nie.” (9).

Die kragtige uiting van Iris is die eerste woorde wat sy tot my as leser spreek en dit klink dan soos ‘n refrein deur die roman. “Niemand” dui daarop dat Iris voel haar stem word nêrens gehoor of ernstig opgeneem nie. Dis amper asof sy met die intrapslag vir die leser wil sê: die mense wat ek ken luister nie na my nie, miskien sal die leser dan kennis neem en dan ‘n poging aanwend om haar te leer ken.

Reeds met haar geboorte was daar ‘n gebrek aan regtig kennis neem van Iris. Die dokter was met “haar eerste skree” (kommunikasie) reeds op pad na die volgende bevalling.

Iris het selfs gehoop dat “miskien het my ma my eerste skree gehoor” (9), maar later uitgevind dat dié toe reeds van moegheid aan die slaap geraak het. En “Pa was nie by nie” (9). Haar susters “was nie beïndruk nie” en het eintlik slegs gekom om vir Ma hul leeslesse te lees.(10)

Die feit dat niemand regtig geluister het na Iris nie, was dus alreeds van die begin af teenwoordig.

Later het die gebrek aan behoorlike kommunikasie – die gevoel dat mense werklik “luister’ - voortgeduur.

Ma was verstrooid en ons lees telkens dat Iris sê dat haar Ma haar antwoord, maar nie “hoor nie. “Het Ma gehoor wat ek gesê het?” (13), om dan maar net te besef dat: “Sy my nie gehoor “ (13) het nie. Ook op p. 18 “Dit was baie duidelik dat sy my weer eens nie gehoor het nie.”

Pa aan die anderkant het soms weer vir Iris stilgemaak en gesê dat sy te jonk is om ‘n opinie te hê. “Stil, Iris. “Aan jou stuiwer het ons nie nou ‘n behoefte nie.” (20) “Dit was altyd dieselfde ou storie ... Ek was te jonk” (34) Iris sê ook dat haar Pa “nooit leer luister” (34) het nie.

Ook haar suster (Elsa) het nie veel waarde aan haar woorde geheg nie, want sy was te jonk om saam te praat. “Bly stil, Iris ... Jy is te jonk om saam te praat.” (72)

Iris se familie wou dus nooit werklik luister wat sy te sê het nie. Dit is hierdie gebrek aan behoorlike kommunikasie wat Iris as mes gefrustreer het en dalk selfs in haarself laat keer het. Op p. 104 sê sy dan ook: “Mense luister nooit na my nie. Veral nie my familie nie.”

Die liefdes in haar lewe het haar ook nie veel beter behandel nie – Riekie wou nie “hoor” toe sy vir hom sê dat dit “verby” is nie. (19)

Peter en Iris het ook nooit werklik behoorlik gekommunikeer nie. Sy poskaarte uit Amerika was onduidelik (79) en selfs hy het haar soms stilgemaak (48) en gesê dat hy haar nie verstaan nie. (45) Hulle het in enkelvoudige sinne gekommunikeer en selfs seks gehad voordat daar behoorlike kommunikasie plaasgevind het.

Frederik het ook nie verstaan wat Iris wou hê nie en het telkens gevra: “Wat is jou probleem” (79). Iris kon nie verduidelik hoe sy voel nie en het dit slegs afgemaak met: “Ek is nog nie gereed” vir ‘n hegter verhouding nie. (79)

Iris is ook vas oortuig dat sy nie gaan trou nie. Juis omdat sy bang is dat sy vasgevang gaan raak binne gebrekkige kommunikasie. “Ek het net geweet dat ek nie vasgevang wou word nie. Ek wou nie aan tafel sit, oorkant ŉ mens wat nie meer na my luister nie. (82)

Op die vliegtuig op pad na Amerika via Frankryk beklemtoon ‘n medereisiger die gebrek aan kommunikasie met die woorde: “Niemand anders lees daardie brosjure nie” (88) In Frankryk is Iris bewus van die gebrekkige kommunikasie a.g.v. “uitroepe in ŉ vreemde taal”(91) en die feit dat Kara en Claude se vriende “dapper probeer Engels praat” (92).

In New York word Iris deur Peter gewaarsku om “om hemelsnaam nie met vreemdes te praat nie” (121). Hy verbied haar dus om te kommunikeer.

Een geel New York taxi het selfs kommunikasie ontmoedig met ‘n plakker wat lees dat hulle “summier uitgesmyt sal word as (hulle) met die bestuurder praat” (101) Iris kry dus nie eens ‘n behoorlike kans om iemand te vind wat na haar sal luister nie.

Die klerk by die hotel was “stug” (96), “afkeurend” (107), “grimmig” en “bot” (128) as hy met Iris te doen gehad het. Sy het hom met die vraag: “Wat doen ek verkeerd?” tot kommunikasie gedwing en hom gedwing om na haar vrae te luister en te beantwoord. (109)

Ironie genoeg vind sy juis ‘n vreemde – ‘n swart taxibestuurder (Billy) – in New York vir wie sy haar storie en lewensfilosofie kon vertel. “Ek het my storie vertel” (103). Hy het geluister en dan waarsku hy haar dat “dit goed en wel is dat sy wil blom, maar gestel die man spit jou uit?” (105)

Kommunikasie et vreemdes – die vuurhoutjieversamelaar – laat Iris ook met die ander kant van die lewe in aanraking kom nl. dat kommunikasie (veral met vreemdes) mens soms in die moeilikheid kan laat beland. Sy het met “twee rekeninge” gesit en “’n saaklike” kelnerin wat nie “lus is vir lang verduidelikings” nie. (124)

Die modelkontrak van Joe is nooit behoorlik gekommunikeer nie – “Voor ek iets kon sê en sonder dat ek regtig geweet het waarvan sy praat...” (131). Miskien was dit Iris se groot moment “blomtyd” en as gevolg van gebrekkige kommunikasie het dit verlore gegaan. Ironie as dit die geval was – dan was die lelie dood voordat dit kon blom – “uitgespit” deur Peter se onwilligheid om deel daaraan te hê.

Iris het wel probeer om hom daarvan te oortuig met: “Ek het jou al vertel van my naam ... En dat ek glo ek sal eenkeer blom. Nou, soos ek dit sien ... wie sê dis nie nou my kans nie? (131)

Peter het egter nie ‘n “dooie woord gesê nie” (131). Sy woorde: ‘As jy wil blom onder ateljeeligte met mense wat jou deurmekaar gaan boelie, moet jy dit doen. Ek gaan Vermont toe.” (133) laat Iris besef dat Peter haar nie gaan ondersteun nie en tipies Iris het sy om nie voor die taxibestuurder te baklei nie dit met “ Ons kan wel weer daaroor praat” (133) uitgestel. Die saak is egter daargelaat en Iris is saam Vermont toe.

Daar het Bettie, die gasvrou, dan ook tereg verklaar: “So ‘n kans kry mens net een keer in ‘n leeftyd” (138). Iris wat op “blomtyd” gewag het, het dié geleentheid deur haar vingers laat glip. Selfs die Engel het haar as gevolg van haar besluit ‘n “dwaas” (131) en ‘n “dom aap” (138) genoem.

Die gebrek aan kommunikasie in die werklikheid is dalk juis die rede waarom Iris stories uitdink en ‘n Engel vir “geselskap” het. (194) Dit is dalk ook die rede waarom sy steeds smag na daardie “moment van volmaakte sintese. (140) Dit is dalk die rede waarom sy aan die einde tevrede moet wees met die elke daagse, geroetineerde bepaaldheid van die kwart-voor-sewe-lelie.

Tevrede met die wete dat niks gaan verander nie en dat die oombliklike oopgaan van die lelie elke dag die naaste is wat sy gaan kom aan die magiese moment waarna sy gesoek het. Die wete dat gebrekkige kommunikasie soms beter is as niks “en as ons gelukkig is, is dit net ons wat praat.” (218)

‘n Mens kan dus sê dat sy aan die einde aanvaar dat die magiese moment net ‘n droom/skyn is en dat die oomblik waarop die kwart-voor-sewe-lelie oopgaan al moment is waarop sy kan staat maak. Die naaste wat sy aan die magiese kan kom, is “kwart voor sewe” as mens sewe as die volmaakte getal “ moment van volmaakte sintese” (140) beskou.

Iris word dus aan die einde volledig “die kwart-voor-sewe-lelie” en aanvaar die bepaaldheid van die van die moment geduldig met die sikliese woorde: “Dis amper tyd” (220)

**2. KORT BESPREKING VAN KWART-VOORSEWE-LELIE**

**2.1. INLEIDING**

* **Genre**

Volgens Smuts (1998:5,6) is die verhalende prosa, waarvan die roman die belangrikste onderdeel vorm, die literêre genre wat laaste ontwikkel het. Genres soos poësie en drama het lank voor die geboorte van Christus reeds ontwikkel, maar die roman is 'n redelike nuwe ontwikkeling in die letterkunde. Om die waarheid te sê, word *Don Quijote*, deur Cervantes, wat eers aan die begin van die sewentiende eeu geskryf is, as die eerste ware/werklike roman beskou.

Smuts (1998:7) sê dat dit moeilik is om werklik 'n roman te definieer, aangesien dit so 'n verwikkelde en komplekse genre is. Die HAT (2000:924) definieer 'n roman as 'n "verdigte prosaverhaal van betreklik groot lengte, waarin 'n aantal verbandhoudende episodes behandel word". Hierdie definisie is baie breed, maar vat die hoofaspekte van die roman saam, naamlik die styl waarin dit geskryf word: verhalende prosa (met ander woorde 'n storie word vertel; in narratiewe taal, teenoor byvoorbeeld rym) en die lengte, naamlik dat dit redelik lank en byvoorbeeld veel langer as 'n kortverhaal, is.

Die genre van die roman verdeel dan verder in verskillende subgenres soos die liefdesroman, familieroman en hygroman. *Die Kwart-voor-sewe-lelie* is byvoorbeeld 'n kombinasie van 'n liefdes- en familieroman.

By die ontleding van 'n roman is dit belangrik om na sekere aspekte spesifiek op te let. Hierdie aspekte word in afdeling 5 van hierdie leesgids aan die hand van *Die Kwart-voor-sewe-lelie* bespreek. Hier volg 'n lys van hierdie belangrike elemente in die roman:

* Simboliek
* Tema en boodskap
* Karakterisering
* Perspektief en verteller
* Verloop, plot en intrige
* Tyd en tempo
* Plek/milieu
* Droom-en denkwêreld
* Die magiese
* Satire en Ironie

By die ontleding van 'n roman moet daar op verskillende vlakke gelees word – eerstens die inhoud van die boek soos dit daar geskryf staan, en op 'n hoër vlak, die dieper betekenis van die verhaal en aspekte wat in die verhaal voorkom, soos byvoorbeeld simboliek en verwysings. Dit is uiteindelik belangrik om die tema en boodskap van die roman te verstaan, asook die fyner nuanses in die skrywer se werk, byvoorbeeld ironie en satire, te kan raak lees en interpreteer.

* **Subgenres van die roman**

*Die Kwart-voor-sewe-lelie* kan in drie subgenres verdeel word, naamlik 'n liefdesroman, familieroman en damesroman. Hierdie genres word verweef om uiteindelik een roman te vorm.

**Liefdesroman**

*Die Kwart-voor-sewe-lelie* neem die patroon van 'n konvensionele liefdesverhaal aan, naamlik dat twee persone ontmoet, verlief raak, 'n paar probleme ondervind en uiteindelik trou. Daar word egter 'n ironiese blik op hierdie konvensionele liefdesverhaal gewerp. Die leesgids in die skooluitgawe som hierdie ironie goed op bladsy iii-iv op. Daar word aan die algemene vereistes van die liefdesverhaalgenre voldoen, maar elkeen van hierdie vereistes word op 'n ironiese en satiriese manier hanteer. Daar is byvoorbeeld 'n held en 'n heldin, maar nie een van die twee in hierdie roman kan juis as 'n sterk held of heldin beskou word nie. Daar is ook nie werklik romanse tussen hulle nie. Die "gelukkige einde" kom wel tot 'n mate in die roman voor, maar skep nie die gevoel van afsluiting of beslistheid nie. 'n Mens kry nie die gevoel van 'n "vir-ewig-en-altyd"-liefdeseenheid wat gevorm word nie – die gevoel waarmee die leser van 'n liefdesroman gewoonlik gelaat word. Verder is daar ook nie werklik emosie betrokke nie, alhoewel die paartjie seksueel verkeer, asook eindelik trou. Die "uitgestelde begeerte" en "afwagting" is ook afwesig, aangesien Peter en Iris (die hoofkarakters) reeds tydens hul eerste ontmoeting seks het.

**Familieroman**

Behalwe die verhaal oor Peter en Iris se verhouding, handel die verhaal ook grootliks oor Iris en haar gesin, en later haar uitgebreide familie, insluitend die huishulp, Johanna, en Iris se beskermengel wat sy van haar ouma "geërf" het. Die roman beeld die dinamiek in 'n voorstedelike huisgesin uit – verhoudings en konflik, die grootword van kinders, studies, loopbane, troue, kinders kry, tot aftrede.

Soos met die liefdesverhaal is daar egter ook 'n ironiese blik op die konvensionele familie en die familie in die roman word satiries uitgebeeld. Iris se ma is onemosioneel en Johanna maak eintlik die kinders groot en leer Iris se ma kook. Iris se pa gaan bly later alleen op 'n wildsplaas sonder dat dit sy en sy vrou se verhouding beïnvloed. Iris se ma lyk ook nie juis of sy omgee om 'n ruk lank sonder haar man te wees nie. Iris se suster, Kara, volg ook nie die konvensionele paadjie nie. Sy, 'n wit Afrikaanse meisie, gaan bly saam met Claude, 'n bruin Fransman, in Frankryk en het 'n kind by hom. Later trou hulle wel, maar sonder om eers Kara se ouers daarvan oor in te lig.

**Damesroman**

Volgens die resensie deur Joan Hambidge in *Die Beeld* (24/02/1989) kan *Die Kwart-voor-sewe-lelie* ook as 'n damesroman geklassifiseer word. Aangesien Jane Austen (1775-1871), een van die grootste romanskrywers in die Engelse taal, Eleanor Baker se gunstelingskrywer was, is Austen se trant en tipe storielyn merkbaar in van Baker se romans. In die roman is 'n vrou, Iris, die fokaliseerder – die verhaal word vanuit haar perspektief vertel en sy is die hoofkarakter in die roman. Dit is 'n verhaal vir vroue, deur 'n vrou. Die tradisionele rol van die vrou, sowel as die veranderende rol van vroue in die samelewing, die emansipasie van die vrou, en vroulike emosies word in die roman aangeraak. Die mans in die verhaal speel 'n baie klein rol en hulle tree hoofsaaklik as randfigure op, met die vroue wat die hoofposisies in die verhaal inneem.

Tog is daar ook 'n satiriese inslag in hierdie sogenaamde damesroman. Hambidge (1989:10) som dit soos volg op:

"Iris [...] beleef net soos in 'n damesroman die Lewe en al die mites wat 'n mens daagliks teister. Net met een groot verskil: sy weet dat alles nie regtig so lelieblank is as wat 'n mens vertel word nie. Daarom dan dat die verteller, die sardoniese ek, tussen parenteses haar siening kwalifiseer óf belaglik maak."

* **Die skrywer**

Eleanor Baker (1944-2002) is op 21 Augustus 1944 gebore. Sy behaal in 1968 haar meestersgraad in Afrikaanse letterkunde (fokus op die romankuns) met cum laude aan die Universiteit van Pretoria. Sy debuteer as skrywer met die roman, *Wêreld Sonder Einde*, in 1972. Tydens haar loopbaan publiseer sy 15 romans, twee televisiedraaiboeke en 'n hele aantal kinderboeke. Sy publiseer ook 30 liefdesverhale en hygromans onder die skuilnaam Christine le Roux en vyf speurverhale onder die skuilnaam Alex Muller.

Baker het lank saam met haar man, Walter, en kinders, Alexander en Christine, in die buiteland gewoon en haar romans is dikwels deur hul verblyf in die vreemde geïnspireer. *As 'n pou kon vlieg* (1980) speel byvoorbeeld teen die agtergrond van hul verblyf in Iran, wat met die destydse revolusie en afsetting van die sjah in 1978 gepaard gegaan het, af.

Volgens Joan Hambidge (1988:10) is daar kontroversie oor Baker se posisie binne die prosa. Sommige kritici beskou haar werk as gewoon "populêre" damesromannetjies, terwyl ander van mening is dat haar skryfwerk eerder postmoderne ekskursies is. Hambidge merk op dat André P. Brink oortuigend hieroor argumenteer in *De Kat* (Oktober 1988: *Populêre en hogere literatuur*).

*Die Kwart-voor-sewe-lelie* is 'n voorbeeld van een van Baker se werke wat in resensies as populêre literatuur bestempel word. 'n Resensie in *Tempo* (18/05/1989) beskryf dit as 'n "ligte ontspanningsroman" en in *Die Republikein* (28/04/1989) en *Die Karet* (15/08/1989) word dit as 'n "lekkerlees-boek", of "lekkerleesroman", beskryf. Die einste resensie beklemtoon egter ook dat die roman meervlakkig en vol mensekennis en wysheid is, wat met 'n ligte satiriese aanslag geskryf het. Hierdie veelvlakkigheid kom ook in ander werke van Baker voor.

Wat ook kenmerkend van Baker se werk is, is dat die verhaal meestal uit die perspektief van 'n vrou vertel word, met 'n vrou uiteraard as hoofkarakter. Voorbeelde hiervan sluit *Splinterspel* (1973), *Monica* (1978), *As 'n pou kon vlieg* (1980), *Weerkaatsings* (1984), *Die Kwart-voor-sewe-lelie* (1988) en *Die ander Martha* (2002) in.

Tematies stem baie van die werke in Baker se oeuvre ooreen. Die tema van liefde en die soeke daarna word gereeld in Baker se romans aangeraak en dien soos in *Weerkaatsings* en *Die Kwart-voor-sewe-lelie* gereeld as een van die sentrale temas. Die gesinslewe, huishoudelike situasie en burgerlike bestaan is ook temas wat deurgaans in Baker se werk, soos ook in *Die* *Kwart-voor-sewe-lelie*, voorkom. Fantasie speel ook dikwels 'n belangrike rol in Baker se romans. Voorbeelde hiervan is *Mφrketiden* (1975) en *Die Kwart-voor-sewe-lelie* (sien Kannemeyer 1988:383-385). Die ontwikkeling van verhoudings, sowel as innerlike wroeging en konflik kom ook deurgaans in haar oeuvre voor. Baker spreek ook sensitiewe onderwerpe en taboes, soos buite-egtelike seksuele verhoudings en swangerskap, depressie en verkragting, aan.

Sy ontvang onder andere die FAK-prys vir ontspanningslektuur vir die liefdesverhaal *Weerkaatsings* (1984) en in 1992 die SA Akademie vir Wetenskap en Kuns se Scheepers-prys vir jeuglektuur vir *Daar's spore op die maan* (1991). Haar werk word in Engels, Sweeds, Deens, Fins en Hebreeus vertaal en word ook voorgeskryf in skole (Lombaard 2002:10). Haar heengaan in 2002 word as 'n verlies vir die Afrikaanse letterkunde beskou.

* **Titel**

**(LU 2 2.4.3 – evalueer boodskappe en toon verbande met teks)**

Hier word ŉ blombeeld “**lelie**” gebruik. Die beeld word simbool in die roman en word met ander blomme en plante verbind. Volgens Hambidge (1989) geïroniseer die skryfster die “soeterige simbool” en die blom gaan “oombliklik oop, so vinnig dat sou Iris haar oë geknip het , sou sy dit gemis het. “...Ma se kwart-voor-sewe-lelie” (p.1860. Vraag is dus? Wie is die lelie of waarvan is die lelie simbool? (WENK – bespreek die moontlikhede in die klas)

Die bepaalde lidwoord “**die**” verwys na ŉ spesifieke soort lelie en mens tref die lelie net in Iris se ma se tuin aan “ ...’n lelie in my ma se tuin” (p.187) en dit is baie moeilik om die besonderse lelie te kweek. “ Ek was in die wolke omdat ek die tuin en die kwart-voor-sewe-lelie geërf het nadat ek ŉ jaar lank vergeefs gesukkel het met ŉ stuk bol wat ek van die moederplant afgespit het. Hy het wel blare gemaak, maar verseg om te blom.” (p. 214).

ŉ Ander aspek van die titel wat belangrik is, is die verwysing na tyd: **kwart voor sewe** – die magiese oomblik in die roman is: kwart voor sewe. “Ek het na my horlosie gekyk en gesien dit was kwart voor sewe.” (p. 187) Dis die presiese oomblik waarop Iris wag en aan die einde veral lees ons: “Dis halfsewe en ons hou die lelie dop.

* **Stofomslag/buiteblad**

Die stofomslag bied mens ŉ blik op die lewe van die hoofkarakter – iemand wat rustig dagdroom in die tuin. Dit is gedoen deur Tertius Wessels (oorspronklike ontwerp) ( Hambidge, J 1989) en mens sou dalk wou hê dat die ontwerper ŉ beter blik op die verhaal - inhoud moes gee.

* **Motto**

**Funksie van ŉ motto:** ŉ Motto is ŉ kort spreuk of gesegde. Die motto is hier ŉ aanhaling van G.K. Chesterton en dit gee betekenis aan die teks. AP Grove sê dat dit “ ŉ wegwyser kan wees tot die simboliese implikasies van die werk” (Cloete, 1989).

**“**Angels **can fly** because they take themselves lightly” – G.K. Chesterton

Wie is G.K. Chesterton?

Gilbert Keith Chesterton (29 Mei 1874 14 Junie 1936) was ŉ invloedryke 20ste eeuse Engelse skrywer en filosoof. Sy geskrifte is gewoonlik deurspek van “humor and wit”

([www.wikipedia](http://www.wikipedia))

Die diagram wat hierna volg is ‘n poging om ‘n klasbespreking oor die motto interessanter te maak.

**MOTTO**

**MOTTO**

**ENGEL (ANGELS)**

**WEGWYSER –**

**DUI RIGTING AAN**

**Hoe kan ons dit by bv. Die hoofkarakter (Iris) se lewe/filosofie uitbring?**

**VERBAND!!!!!!**

**SIMBOOL:**

**ENGEL**

* **Lei**
* **Beskerm**
* **Luister**
* **?**

**G.K. Chesterton - FILOSOFIE**

**“ANGELS CAN FLY...”** = STELLING = GEGEWE – HOEF NIE DAAROOR TE WONDER NIE! GLO DIT. **REDE?**



**WHY? “… because they take themselves LIGHTLY.**

**LIGHTLY – HUMORSIN / NIE VERBONDE AAN DIE AARDE NIE – PAS BY IRIS SE TWEE WERÊLDE. Niemand neem haar ernstig op nie**

Die motto wys heen na die buiteaardse verskyning (nie aan die aarde verbonde nie) van die Engel in Iris se lewe – een oomblik was daar net ŉ Engel! “ Ek het onthuts omgedraai om te sien wie gepraat het en in die opgestoomde ruit het ek die vae omlyning van ŉ Engel gesien. ..Sou die man al die pad **saamgevlieg (“can fly”)** het of was dit ŉ plaaslike Engel?” (p. 92) Hy was eers haar Ouma se Engel “ Jy sien, my ouma het haar eie spesiale Engel gehad en ek het die gevoel die man is nou by my. **Saamgevlieg**, blykbaar.” (p.104) en sy het hom letterlik geërf saam met die “borsspeld met geel steentjies.” (p. 151)

**OPDRAG:** Probeer ŉ lys maak van al die verwysings (aanhalings) na die Engel en bring dit met die motto en Iris se lewe in verband.

**2.2. INTRIGE EN SUB-INTRIGE**

* **Transparant van verhaallyne**

**Hierdie gedeelte is aangepas deur gebruik te maak van die insig van Anker et al (2008:31):**

In die roman vind ons “drie vlakke: daar is die **realistiese wêreld** waarin Iris en **haar** mense leef ...die **fantasiewêreld** waarin Iris se geskepte karakters leefenderdensdie wêreld van **magiese realisme** waar ‘n mens twyfel of ‘n belewenis tot die werklikheid of fantasiewêreld behoort. Jy wonder bv. Of die Engel bestaan en oor al Iris se gesprekke met hom.”

J. van der Elst definieer die magiese realisme in Cloete et al (1992:282) as volg: “Die magiese realisme is gebaseer op die gedagte dat die mens bande het met ‘n bosinlike bestaan , selfs met ‘n oerbestaan.”

# DIE INTRIGE

# 1. REALISTIESE WÊRELD: IRIS EN HAAR MENSE SE LEEFWÊRELD

**2. DIE FANTASIEWÊRELD: IRIS SE FANTASIEË (SUBINTRIGE)**

* **Tydens Elsa se huwelik skep sy vir haar ŉ romantiese strooijonker en bring ŉ interessante tyd saam met hom deur.**
* **Die verhaal van Greta (haar alter ego) en Peter.**
* **PETER sterf en dit bring sy broer Eduard op die toneel.**

**PUNT VAN SAAMLOOP VAN FANTASIE EN WERKLIKHEID – ontmoet vir PETER.**

**3. MAGIESE REALISME:** **IRIS EN HAAR ENGEL – dit is die wêreld waar Iris na geluister word.**

* **LEESWERKKAART 1 (VOORBEELD MEMO)**

**OPDRAG: LEES P. 9 – 63 EN VUL DIE WERKKAART IN. Rapporteer mondelings terug. LU 2: 2.1.4 (soeklees tekste vir ondersteunende besonderhede)**

|  |  |  |  |  |  |  |  |
| --- | --- | --- | --- | --- | --- | --- | --- |
| AS:2.4.2 – 2.2.4. | **IRIS** | **PA** | **MA** | **POLDER** | **ELSA** | **KARA** | **JOHANNA** |
| 1. VOORKOMS  (karakter) en ander inligting | p. 10 –naam  p.15 – derde kind  p. 26 - glips  p. 36 - naam  p. 53 kloosterrokke | p.11  p. 46 | p. 11 – verstrooid p. 13 | p. 12  p. 14 | p. 15 | p. 15  p. 16 - non | p. 24 |
| 2. HOUDING  TEENOOR  RUIMTE | p. 50 swembad |  |  |  | Klooster p. 19 |  | p. 37 – haar werk |
| 3. PERSOON-LIKHEID/  KARAKTER | p.15  p. 63 |  |  |  |  |  | p. 38 - bekkig |
| 4. GEDRAG/  OPTREDE/  GEWOONTES | p. 14 Aspoestertjie  p. 25 – sin van lewe  p. 40 - Peter |  |  |  | p.20 en 21 | p. 27 kuns – nie kook nie |  |
| 5. DROOM/  SKYN (TEMA) | Riekie p. 17- oorgeskryf  p.19  p. 22 strooijonker  p. 28 storie  p. 29 Greta |  |  |  |  |  |  |
| 6. BEROEP/  WERK | p. 41 – tandarts werk  p. 52 – Doktor Anders |  |  |  |  |  |  |
| 7.STEREOTIPE  GEDRAG |  | . 27 drie dogters – trou- mans na hulle kan kyk | p. 46 – verwagtinge – p. 51- pragtige babas |  |  |  |  |

(Leeswerkkaart 2 tot 4 kan op dieselfde wyse voltooi word.)

**WENK:** Die werkkaarte hoef ook nie gefotostateer te word nie – leerders kan dit oor ŉ dubbelbladsy in hul boeke trek, dit gee meer invul spasie en is goedkoper.

**KLASTOETSE:**

KWART-VOOR-SEWE-LELIE TAAK 2.1 30 PUNTE

LU 2: 2.4.2 ev.

KONTEKSTUELE VRAE (p. 9 – 63)

1. Skryf twee betekenisse van Iris se naam neer.

(2)

2. Bestudeer die volgende tabel en pas die korrekte beskrywing by die korrekte naam:

|  |  |
| --- | --- |
| **Suster** | **Voorkoms** |
| 2.1. Elsa | a. donkerbruin hare en groen oë |
| 2.2. Kara | b. rooi hare en sproete |
| 2.3. Iris | c. blond met blou oë |

(3)

1. **Verduidelik** kortliks waar Polder vandaan kom en waarom hy nie op bevele in Afrikaans reageer nie?

(2)

4. Skryf neer watter van die volgende stellings **WAAR** en watter

**ONWAAR** is.

4.1. Greta is Iris se alter ego.

4.2. Kara was met Hannes getroud.

4.3. fleur de lis beteken letterlik: “blom van die lelies”

4.4. Vermont is in New Engeland naby die Kanadese grens geleë.

(4)

5. Iris word altyd deur haar familie beskou as te jonk om saam te praat. **Dink jy** dat Iris te jonk was om saam te praat? Gee jou mening.

(1)

6.Waarom was Iris dadelik met Peter tydens hul kennismaking geïmponeer?

(1)

**7.Verduidelik** waarom Iris eerder by die tandarts, dokter Anders, wou werk as op enige ander plek.

(2)

1. Peter wou by Iris weet waarom sy daardie eerste aand saam met hom huis toe gegaan het**. Hoe** het sy, sy vraag beantwoord? (enige van die twee antwoorde)

(2)

1. Watter soort **verteller** tref ons in die verhaal aan?

(2)

1. Skryf die **motto** van die boek neer en verduidelik waarom dit as ‘n “wegwyser” vir die roman beskou kan word.

(2)

1. Watter een van die volgende eienskappe pas by Ouma se Engel:

11.1. Hy is die soort Engel wat van tyd tot tyd op die aarde kom kuier.

11.2. Hy is nie die soort waarvan mens in die Bybel lees nie.

(2)

1. Benoem die volgende **beeldspraak**:

12.1. “...sy lem al hol van die slyp sodat hy na ŉ sekel gelyk het.”

12.2. “Ek het dikwels soos Aspoestertjie gevoel.”

12.3. “Hy het my ernstig ontklee of ek ‘n ou manuskrip was ...”

(3)

1. In Iris se droom (fantasie) is daar ook ‘n Peter wat het met hom **gebeur** en wat was sy broer se naam?

(2)

1. Was dokter Anders en sy vrou gelukkig getroud? Motiveer jou antwoord.

(2)

TOTAAL 30

KWART-VOOR-SEWE-LELIE TAAK 2.1. MEMORANDUM

* 1. Dit is die naam van ŉ blom; ŉ Godin wat diens lewer aan ander gode; Deel van die menslike oog

2.1. b.

2.2. c.

2.3. a.

3. Polder was ‘n geskenk van die Hollandse bure ,voordat hulle terug is na Holland. Hy verstaan nie Afrikaans nie , omdat hy grootgemaak is op Nederlandse bevele.

4.1. WAAR

4.2. ONWAAR

4.3. WAAR

4.4. WAAR

1. Eie mening – maar dit moet van uit die konteks beantwoord word.
2. Hy kon allerhande ander betekenisse van haar naam uitspel en hy het dieselde naam as haar droomheld gehad.
3. Sy was beter gekwalifiseer, maar wou eerder daar werk, want dit het haar kans gegee om rustig verder te droom.
4. Sy het die eerste keer gesê dat sy saamgegaan het omdat hy haar “gevra” het en die tweede keer het sy die waarheid vertel en gesê dat hy haar aan haar storieheld laat dink het.
5. Eerstepersoon verteller / ek-verteller
6. “Angels can fly because they take themselves lightly” Dit kan as wegwyser beskou word, omdat Engele gewoonlik tradisioneel vir mense die regte rigting of weg aangedui het en hul selfs beskerm het.
7. 1. Die soort wat van tyd tot tyd op die aarde kom kuier.
8. 1. vergelyking 12.2. vergelyking 12.3. metafoor
9. Haar Droom Peter gaan in ‘n motorongeluk dood. Sy broer se naam was: Eduard.
10. Nee, hy en sy vrou was besig om te skei.

**(30)**

DIE KWART-VOOR-SEWE-LELIE TAAK 2.2. 30 PUNTE

KONTEKSTUELE VRAE (63 – 116)

1. Wat was die “saad” waaruit al Iris se stories ontkiem het?

(1)

1. “Kara (het) weer ons vreedsame gesinslewe deurmekaar gemaak.” (68)

2.1. Verduidelik kortliks wat hierdie “deurmekaar gemaak” was.

2.2. Wat was Ma en Pa se reaksie daarop?

(2)

1. “Maar haar beurt op die verhoog was verby. ŉ ander speler het vorentoe getree en ons aandag opgeëis Pa.” (73) Watter skok aankondiging het Pa gedoen en wat was Ma se besluit daaroor?

(2)

1. Frederik het in die plek van dokter Anders afgelos, terwyl hy met vakansie was.

4.1. Na watter een van Iris se fantasiehelde het hy gelyk?

4.2. Wat was sy reaksie oor Iris se voorgenome besoek aan Amerika?

(2)

1. Watter tipe stokperdjie het Peter se pa beoefen?

(1)

1. Iris besluit om Amerika toe te gaan om vir Peter te gaan kuier, het gemengde reaksies in haar gesin uitgelok.

6.1. Wat was Elsa se kommentaar?

6.2. Hoe het Johanna daaroor gevoel?

(2)

1. “’n Iris blom net een keer per jaar.” (87)

Hoe hou hierdie stelling met Iris se besluit om oorsee te gaan en haar lewensfilosofie verband?

(2)

1. Benoem die volgende beeldspraak en stylfigure:

8.1. “Ek’s vir julle so bang soos ‘n bok vir vuur.” (89)

8.2. “Sy grynslag het twee puntige hoektande bloot gelê en hom

na ‘n vampier laat lyk ...” (89)

8.3. “Die joviale vampier het my vertel ...” (89)

8.4. “ ... krakende koerante ...” (89)

(4)

1. “Ek het onthuts omgedraai om te sien wie gepraat het en in die opgestoomde ruit het ek die vae omlyning van ‘n ............. gesien.” (92)

Wat / wie het Iris in die ruit gesien? (1)

1. Na watter historiese tydperk in Suid-Afrika verwys Iris se woorde: 10.1. “Ons is rassiste” (94)

10.2. Verduidelik waarom dit onaanvaarbaar is om ‘n rassis te wees.

(2)

1. “Skuins oorkant my het ‘n man gesit met ‘n jong gesig en silwergrys hare. Om sy nek het twee kameras gehang ... “ (89)

11.1. Wie was hy? (naam en van)

11.2. Waarom het hy foto’s van Iris geneem?

(2)

1. Billy, die taxibestuurder, het aan Iris ‘n ernstige waarskuwing aangaande haar blomtyd gerig. Verduidelik kortliks wat die waarskuwing was.

(1)

1. Noem DRIE bekende plekke waarna Iris wat sy tydens haar wedervaringe in New York besoek het.

(3)

1. Iris het pos ontvang, terwyl sy in New York was. Wie het vir haar briewe geskryf?

(2)

1. Wat word deur die volgende frase ten opsigte van Iris geïmpliseer “...skepper van romantiese maaksels ...” (112)

(1)

1. Verduidelik in jou eie woorde wat die volgende uitdrukking beteken: Eie niggie van struwwelpeter, het ek gedink ...” (115)

(2)

TOTAAL 30

KWART-VOOR-SEWE-LELIE TAAK 2.2. MEMORANDUM

1. Iris het haar gesin en eie lewensverhaal gebruik in haar stories.

2.1. Sy het hulle ingelig oor haar nuwe kêrel – ‘n “koffiekleurige” Fransman.

2.2. Hulle was effe geskok, maar het hom met ope arms verwelkom.

3. Pa het hulle ingelig dat hy na sy aftrede op sy wildsplaas gaan bly en gaan boer.

Ma het geen beswaar daarteen gehad nie – sy gaan egter in die stad agterbly.

4.1. Eduard

4.2. Hy was daarteen gekant en het alles in sy vermoë gedoen om haar te keer.

5. Hy het homself met vliegduiwe besig gehou.

6.1. Elsa het gesê dat ‘n dame nie agter ‘n man aanloop nie.

6.2. Johanna het haar ondersteun en gesê sy moet gaan en haarself gaan vind.

7. Sy beskou dit as ‘n geleentheid om te blom – as sy nie gaan nie mis sy dalk haar blomtyd – ‘n “Iris blom net een keer per jaar”!

8.1. vergelyking

8.2. vergelyking

8.3. metafoor

8.4. klanknabootsing

9. Engel

10. 1. Apartheidsjare

10.2. eie mening

11.1. Joe Pryor

11.2. Hy het gedink dat sy ‘n interessante gesig het en die modewêreld het altyd ‘n nuwe gesig nodig.

12. Sy moet onthou dat nie alle bolle blom nie en dat sommige bolle uitgespit kan word – sy moet na haarself kyk.

13. Central Park; Broardway; Empire State Building

14. Johanna en haar ma.

15. Sy is iemand wat daarvan hou om te sit en drome droom.

16. Iemand met ‘n deurmekaar boskasie en baie lang naels.

(30)

DIE KWART-VOOR-SEWE-LELIE TAAK 2.3 30 PUNTE.

KONTEKSTUELE VRAE P. 116 - 182

1. Skryf die VERKEERDE antwoord neer: Johanna se kamer ...

* + ...was in die agterplaas.
  + ,,, was ŉ standaardvertrek.
  + ... het ŉ badkamer met pienk teëls
  + ... loop direk in haar badkamer in.

(1)

2. Wat beteken:

* “’n Noagsvloed was die lakens vannie draad af” (117)
* Watter soort beeldspraak is dit?

(2)

3. Verduidelik die betekenis van die volgende uitdrukking in jou eie woorde: “Veral in die winter is sy langtand slaaptyd terug na haar eie kamer toe” (117)

(1)

4. Sê of die volgende stellings WAAR of ONWAAR is:

* 1. Die vuurhoutjieversamelaar het sy eie vuurhoutjiedosies gekoop.
  2. Iris moes vir die versamelaar se koffie en toebroodjie betaal.
  3. Iris ontvang ŉ kabelgram van Elsa, terwyl sy in New York kuier.
  4. Eduard was Dokter Anders se plaasvervanger, terwyl hy met verlof was.
  5. Brian se vakansiehuis was in Kansas.

(5)

5. Wat is Brian se kinders se name?

(2)

6. Verduidelik die volgende uitgangspunt van Iris in jou eie woorde: “Elke mens moet een keer in sy lewe die regte ding op die regte tyd doen en só ŉ moment van volmaakte sintese beleef.” (140)

(2)

7. Kies die korrekte antwoord: Bettie se ouers was onderskeidelik ...

* 1. ŉ boer en ŉ klerk in Kansas.
  2. ŉ kneg en ŉ kelnerin in Kansas.

(1)

1. Verduidelik kortliks watter bose gedagtes Brian se kinders oor Bettie gekoester het.

(2)

1. Wat het Iris van haar ouma geërf?

(2)

1. “Sy wil trou ... Dis wat alle vrouens wil hê.” Dis ŉ vorm van:
   1. eufemisme
   2. stereotipering
   3. chauvinisme

(1)

1. Waarom beskou Iris haarself as ŉ “dienares van hoëre gode” ?

(1)

1. Wat bedoel Iris met die woorde: “Peter was werklikheid en die Engel het êrens tussen die twee ingepas.”

(2)

1. “Die Engel het swyend in die gang gestaan en ek was lus en klap na hom. Waar was hy toe sy met die gif gefoeter het?” (163)
   1. Watter soort konflik ervaar die hoofkarakter hiet?

(1)

* 1. Watter verwagting het Iris gehad oor die doel of plig van ŉ Engel? (1)

1. Noem twee funksies wat die Engel wel in Iris se lewe vervul het.

(2)

1. Watter verband bestaan daar tussen die Engel en die motto van die roman?

(2)

1. Watter rede verskaf die Engel aan Iris vir sy aanwesigheid in haar lewe?

(2)

TOTAAL 30

KWART-VOOR-SEWE-LELIE TAAK 2.3 MEMORANDUM

**.**

1. C - …het ‘n badkamer met pienk teëls

2. Baie harde reën - metafoor

* 1. Dit was ‘n baie harde reënbui en dit het die lakens van die draad af gereën.
  2. Metafoor

1. Langtand – nie lus vir iets wees nie – sy was nie lus om na haar eie plek terug te gaan nie.
2. WAAR of ONWAAR
   1. ONWAAR
   2. WAAR
   3. ONWAAR
   4. ONWAAR
   5. ONWAAR
3. Junior en Denise
4. Elke mens kry net een kans of geleentheid op ‘n spesifieke tyd om iets ongeloofliks te kan doen en dan ‘n oomblik van volmaaktheid te beleef – sy soek dus na daardie een kans op die volmaakte oomblik.
5. b. (‘n kneg en kelnerin in Kansas).
6. Hulle wil haar vergiftig – hulle hou nie van haar nie.
7. ‘n borsspeld met geel steentjies en ‘n Engel
8. b. stereotipering
9. Sy moet altyd almal se opdragte uitvoer en na almal luister en kry nooit kans om haar eie opinie te hê.
10. Die Engel was deel van die werklikheid en die fantasie – magiese realisme. Deel van droom en werklikheid.
    1. Innerlike konflik
    2. Hy moet haar vroegtydig waarsku van gevaar en vertel wat in die toekoms gaan gebeur of raadgewend optree..
    3. Hy was ‘n wegwyser en ‘n gespreksgenoot.
    4. Die motto verwys na Engele en Iris het ‘n Engel wat ‘n haar geselsgenoot is.
11. Die Engel is in haar lewe, omdat sy hom opgeroep het in een van haar fantasieë.

DIE KWART-VOOR-SEWE-LELIE TAAK 2.4. 30 PUNTE

KONTEKSTUELE VRAE: P. 182 – 220

1. Hoe stel Iris haar eie toekoms in die vooruitsig? Weef sy dit rooskleurig of nie?

(2)

1. Wat bedoel Iris as sy sê dat sy “’n student van homo sapiens” is? (p. 184)

(2)

1. Hoe weet ons dat Iris haarself nou eerder as ‘n Kwart-voor-sewe-lelie sien en nie meer as ‘n Iris nie? (2)
2. “As ek my oë sou geknip het,het ek dit gemis, so vinnig het dit

gebeur.”(187) Kan ‘n mens dan as mens na bostaande aanhaling kyk blom, sonder dat jy dit besef of dat dit iets “groots” is? Gee jou mening. (2)

1. Hoeveel onvertelde tyd is daar tussen Deel 2 en 3? (1)
2. Watter misstap het Hannes begaan? (1)
3. Waarom was Peter se Pa ongemaklik in Iris se geselskap? (2)
4. Wat beteken Merel se naam en hou dit enigsins verband met haar geaardheid? Motiveer. (2)
5. Merel beskou Peter as ŉ chauvinis – verduidelik wat ŉ chauvinis is. (p. 204)

(2)

1. Sou jy Iris se troudag kan beskryf as haar **uiteindelike** “blomtyd” of is dit maar net een van haar gereelde blomtye as ‘n Kwart-voor-sewe-lelie? (2)
2. Verduidelik die begrip “militante feminis” in jou eie woorde. (2)
3. Verduidelik waarom Iris Eduard en Greta laat “verdwyn” het? (2)
4. Hoekom was Iris bly dat sy die tuin en die kwart-voor-sewe-lelie geërf het? (2)
5. Wat het met Peter gebeur? (2)
6. Wie is Jane Eyre en Rochester en hoe hou dit met Peter en Iris verband?

(2)

1. Bespreek kortliks Iris se slotwoorde: “Dis amper tyd.” Watter suggestie lê hierin opgesluit. (2)

TOTAAL 30

KWART-VOOR-SEWE-LELIE TAAK 2.3 MEMORANDUM

1. “My eie toekoms was die onduidelikste van almal – hoe lank nog by doktor

Anders? Wou graag pos aflewer – buitelug – tuine leer ken. Buskondakteur – dan kan sy dalk eendag vir Ma help as sy vergeet. Winkelassistent – dit sou nie werk nie. Doktor Anders kan dalk aftree en Frederik kan dalk ‘n verhouding aanknoop met Dora – sy (Anders) gewese vrou. Dit was nie juis ‘n rooskleurige toekoms nie.

1. Sy bestudeer die mens – syself is egter die “proefmens” – omdat sy “.. die

enigste eksemplaar in gevangenskap” is . Sy is ook “ te alle tye beskikbaar en gewillig om mee te doen, om ontleed te word.” (184)

1. Sy gaan die Irisse uitspit, sodat mense haar nie kan terg daaroor nie en hulle

vertel van die KVSL – sy gee dus nie meer om vir die Irisse nie en daaruit kan ons aflei dat sy nou eerder met die KVSL identifiseer

1. Ja, mens kan blom, sonder dat jy daarvan bewus is – mens kom nie noodwendig

self agter dat mens groei of meer volwasse word nie..

1. Vyf jaar – dit was vyf jaar gelede dat sy in Amerika was.
2. Hy het ‘n buite – egtelike verhouding aangeknoop.
3. Hy het geglo sy kan met geeste praat.
4. ‘n Merel is ‘n voël... Amper soos ‘n spreeu ... ‘n huishoudelike soort voël ... swart

met ‘n geel bek. “ Ja, sy het nogal vir Iris na “‘n spreeu gelyk met haar lang, skraal lyf en blouswart hare, behalwe dat haar lippe rooi was, nie geel nie” (203)

1. Dit is iemand wat glo dat die vrou se tradisionele rol in die huis is – die van vrou

en moeder – en dat sy nie nie sonder haar man se goedkeuring enige iets kan doen nie.

1. Eie mening binne die konteks van die verhaal.
2. ‘n Feminis wat aktief besig is om vir die regte van vroue te veg.
3. Hulle fut was uit – die vlam was weg. Hulle kon ook nie met die werklikheid van

Peter kers vashou nie. (213)

1. Sy was verheug, want sy het gesukkel om haar eie lelies tot groei te bring in

haar en Peter se tuin. (214)

1. Hy het ‘n ongeluk met sy oë gehad.
2. “Jane Eyre is in 1847 deur Charlotte Brontë geskryf. Dit handel oor die

hoofkarakter, Jane Eyre , se liefde vir ‘n werkgewer, Rochester, en hoe hulle uiteindelik bymekaar uitkom, al was Rochester blind en kreupel.” (266)

Peter het ‘n ongeluk gehad en Iris was in ‘n toestand daaroor, maar genadiglik het hy herstel en hulle gelukkig verder saam leef.

1. Dit is amper weer kwart voor sewe – dan blom die lelie. Die lelie blom elke aand

– nie net en keer nie. Dit het nou roetine geword. Iris smag dus nou nie meer na net die enkele blomtyd van die Iris in die seisoen nie. Sy blom nou elke dag kwart voor sewe. Iris neem dus nou die nuwe blomtyd as haar eie aan en besef dat mens nie meer net op daardie een moment van blom hoef te wag nie – ‘n mens kan elke dag blom!

**GROEP- OPDRAGTE**

**Werkswyse:**

* Deel aan elke groep ‘n ander literêre vraag uit en laat hulle eers ‘n breinkaart doen en dan ‘n soektog na aanhalings wat gepas is maak en dan skryf elkeen ‘n gedeelte van die vraag en bring dit saam klas toe.
* Hulle besluit dan saam oor die finale produk en ‘n leerder tik die finale vraag en handig dit saam met die bewyse van elkeen se bydrae in.
* Die onderwyser merk dit dan en die groeppunt word saam met elkeen se individuele punte getel. Die beste vrae word dan geredigeer en aan die graad beskikbaar gestel.

1. “ Niemand het nog ooit regtig na my geluister nie” (p. 9) Bespreek die gebrek aan

behoorlike kommunikasie wat Iris in haar lewe ervaar. Gee veral aandag aan:

* haar geboorte – waar alles begin het.
* Haar familie se optrede en houding teenoor haar.
* Die optrede van vreemdes soos die ontvangsklerk in New York.
* Eie mening: dink jy dat die kommunikasieprobleme ŉ blywende uitwerking op haar gehad het.

**(Sien die memo van die voorbeeldvraag)**

**2.3. VERTELLERPERSPEKTIEF (LU 2.2.4.2.1)**

By die lees van die roman is dit nodig om te vra: **wie vertel die verhaal?** Wat is die perspektief waaruit daar na mense en gebeure in die boek gekyk word? Watter rol spel die verteller in die verhaal?

Die verteller in hierdie teks is ŉ eerste persoonsverteller –“ ŉ sardoniese ek wat tussen parenteses soms Iris se siening kwalifiseer of belaglik maak.” (Hambidge, J 1989). Vanuit hierdie perspektief vertel sy die storie (gebeure) van haar lewe wat gemaak het dat sy tot ŉ sekere slotsom gekom het.

Iris vertel haar eie storie en dit bring mee dat dit soos by enige ek-verteller se interpretasie soms subjektief en eiesoortig is wat interpretasie betref. So verleen sy ook egtheid aan haar eie storie of lewe. Sy oortuig ons van die geloofwaardigheid van gebeure.

Dit is dus ŉ beperking dat Iris alles van haar kant af weergee. Sy vertel dus ŉ storie of ŉ eie geskiedenis waarby sy intens betrokke is.

Mens beleef ook saam met haar verteltrant haar eie ooraktiewe fantasie. Ons weet nie werklik wat die ander karakters dink nie.

ŉ Storie binne ŉ storie: “ek het die huis ingeloop en op my bed gaan lê om die volgende hoofstuk te skryf in my epistel oor Richard.” (p.19)

“...het ek sit en borduur aan die storie in my kop.” (p.22)

In die ek-verteller val die funksie van verteller, fokaliseerder en verhaalkarakter saam – dis Iris wat verteller is en hoofkarakter en die fokus in die verhaal is ook vanuit haar perspektief en dit is ook haar verskillende stories wat ons hoor.

**2.4. KARAKTERISERING (LU 2.2.4.2.1)**

In elke storie tree daar persone op en ons praat van hulle as karakters. Dit is een van die grondelemente van die verhaal. Die onderskeid tussen hoof- en newekarakters berus op die karakters se betrokkenheid by die verhaal. Die grootste gedeelte van die verhaalruimte word aan die hoofkarakter gewy. Hoofkarakters toon gewoonlik groei en karakterontwikkeling. Ons kan dus aan die einde van die verhaal die vraag stel: Het die hoofkarakter, Iris, gegroei en ontwikkel?

Slabber, C sê in ***Rapport*** *van 21 Augustus 1988* die volgende oor die karakters in *Kwart-voor-sewe-lelie*: “Dis karakters wat leef hierdie; mens glo nie net in hulle nie ,jy hou van hulle. En in hulle swakhede en illusies herken jy baie van jouself.

Tegnieke van karakterbeelding:

* Direkte beskrywing wat betref die karakter se voorkoms, maniere en aard.
* Wat die karakter self sê en doen.
* Die innerlike van die karakter – ons hoor hoe sy voel en dink.
* ‘n Karakter word ook belig deur die sinvolle uitbeelding van die ruimte en atmosfeer waarmee haar lewe deurweef is.
* Karakterisering kan ook soms deur naamgewing plaasvind.
* Dialoog kan ook karakteropenbarend wees.
* Deur bewussynstroomtegniek kan die karakter dit wat lank reeds gebeur het in sy gedagtes herbeleef as sou dit op daardie oomblik plaasvind. Hy dink dan ook die dialoog wat deel van die gebeure was.

WENK: Probeer bepaal watter van die tegnieke mens in “Die kwart-voor-sewe-lelie” aantref.

**Die hoofkarakter: Iris**

Sy beleef die daaglikse sleur van die lewe van ŉ vrou en al die mites wat daarmee gepaard gaan bv. die siening oor Suid-Afrikaners dat hulle nie is soos die wêreld hulle beskryf nie Iris moes ook alleen in New York tydens ŉ sneeustorm regkom, want haar ridder- op -‘n wit-perd kon dit nie maak nie. (p. 93) Sy voel ook dat niemand werklik na haar luister behalwe die Engel nie.

Iris leef soms in haar eie fantasiewêreld in haar soeke na die sin van haar bestaan. Sy filosofeer oor die lewe en veral oor die feit dat sy graag sou wou blom. Sy identifiseer ook sterk met ŉ met die storiekarakter Aspoestertjie – “Ek het dikwels soos Aspoestertjie gevoel behalwe dat my susters nóg stief nóg lelik was.” (p. 14)

Haar tweede lewe dien ook as verwysingsraamwerk vir haar alledaagse lewe en later vloei die twee oormekaar wanneer sy ŉ Peter in haar werklike lewe ontmoet.

Ons vind veral sterk karakterisering d.m.v. benaming en dat haar naam simboliese betekenis kry wat Iris veral probeer uitleef. “Die iris is ŉ embleem wat deur die eeue gebruik is ... veral in dekoratiewe kuns” (P.36) Dit is ook die “Griekse godin van die reënboog” (p.36 en 104)

Sy het ŉ romantiese en verbeeldingryke uitkyk op die lewe en vind dit uiters moeilik om haar met haar susters se prosaïese en vervelige lewens te vereenselwig. Dit voel ook asof sy die kans van ŉ leeftyd laat verbygaan het , toe sy nie die aanbod om in Amerika ŉ foto-model te word, aanvaar het nie. Miskien was dit die blomtyd waarna sy so gehunker het en sy het dit deur haar vingers laat glip – daardie een keer blom!

Sy erf ŉ Engel van haar ouma en beleef dan interessante momente saam met die Engel wat dan ook soms kommentaar op haar lewe lewer en soms haar verwagtinge van die funksie en rol van ŉ beskermengel faal.

Haar verhoudinge met die teenoorgestelde geslag help met die identifikasie van haar karakter en dra by tot haar uitkyk op die huwelik.

Sy beleef dan ook ŉ “eksistensiële periode” en dit hou verbad met haat soeke na die sin van haat bestaan – die wag op daardie een enkele volmaakte of magiese oomblik.(p.25)

Iris is dus ŉ jong vrou soekend na iets meer as die doodgewone voorstedelike bestaan van haar susters. Ironies genoeg aan die einde verval sy juis in ŉ bestaan wat sy nie wou gehad het nie – die van ŉ doodgewone voorstedelike huisvrou – selfs haar dagdrome het opgedroog.

Iris se hunkering na die blomtyd in haar lewe loop soos ŉ goue draad deur die boek en word ŉ motief. Die vraag bly egter aan die einde of sy haar blomtyd bereik het of nie. Die boek eindig ook met die woorde “Dis amper tyd” (p. 220)

**BESPREKINGSVRAAG**: Is Iris ŉ buitestandersfiguur? Soek aanhalings uit die teks om jou antwoord mee te motiveer en verduidelik kortliks wat buitestanderskap as literêre term beteken.

**Die ander karakters**

Ons vind in die roman ŉ eienaardige versameling van karakters.

**Ma** is ŉ vergeetagtige en verstrooide karakter en woon half in ŉ wêreld van haar eie en is as ma half onbeholpe en onbetrokke.. (p.11 en 13).

**Pa** is ietwat gewoon, maar genoeg van ŉ individu om later na sy aftrede ŉ nuwe begin op ŉ plaas te gaan maak en dan slegs Kersfees huis toe kom. Dit skaad egter nie sy verhouding met Ma nie.(p. 46)

Sus **Elsa** verteenwoordig die deursnee Suid-Afrikaanse huisvrou en word uitgebeeld as ŉ karater met ŉ droomman, -huis, kinders, ens.

Sus **Kara** verteenwoordig weer die eksotiese en haar lewe beeld weer die meer opwindende droom die van ŉ Fransman, kuns en ŉ lewe en werk oorsee uit. Sy steur haar nie aan die politieke situasie van die tyd nie en het ook ŉ verhouding oor die destydse kleurgrens van ŉ apartheid SA.

Dan is daar nog die gesin se orakel – **Johanna** - die inwonende en bekkige bediende wat deel vorm van die gesin en nie skroom om ŉ opinie uit te spreek nie.

Dan vind ons nog vir **Polder** I en II – die Hollandse hond(e). Hulle reageer net op bevele in Hollands.

**Hannes** is Elsa se man en **Claude** is Kara se bruin Fransman, terwyl **Peter** weer die een is wat vasbyt in Iris se lewe.

Verder verleen die New Yorkse taxibestuurder, twee tandartse en ŉ vrou wat wou selfmoord pleeg (Bettie) kleur aan die verhaal.

Karakterisering is dus 'n belangrike aspek van die roman, aangesien 'n storie immers nie sonder karakters vertel kan word nie. **Kort aantekeninge** sal vervolgens oor elk van die hoofkarakters in die verhaal verskaf word.

**Iris**

* Die hoofkarakter.
* Die Engel in die verhaal is haar onderbewussyn of alter-ego.
* Die jongste dogter van die kerngesin – ses jaar na die middelste suster, Kara, gebore – was 'n "glips".
* Donkerkop.
* Persoonlikheid is 'n kombinasie van haar twee susters s'n.
* Die "Aspoestertjie" van die drie susters.
* Leef in 'n droomwêreld – het fantasievlugte oor 'n ander lewe, aangesien hare vir haar vaal en oninteressant is.
* Glo in die magiese – het 'n "beskermengel".
* Leef aanvanklik as't ware deur haar susters – ontwikkel later haar eie karakter.
* Wag deur die verhaal op haar blomtyd.
* Studeer letterkunde aan die universiteit.
* Gaan werk as stoelassistent by die tandarts, dokter Anders.
* Dikwels onseker van haarself en wag dwarsdeur die verhaal op die glorieryke oomblik wanneer sy sal blom en dan meer sekerheid in haar lewe sal hê van wie sy is en waarvoor sy bestem is.
* Onemosioneel in haar verhoudings.
* Trou uiteindelik met Peter.

**Ma Els**

* Nie 'n konvensionele ma nie.
* Haar kinders word eintlik deur die huishulp, Johanna, grootgemaak.
* Luister selde werklik na wat haar kinders haar vertel.
* Onemosioneel en onbetrokke; afsydig.
* Vergeetagtig.
* Gedagtes dwaal.
* Bly aanvanklik alleen by die huis wanneer die pa op die wildsplaas gaan bly.
* Sluit egter later by hom aan.
* Sluit by 'n groep aan wat glo in spiritualisme en reïnkarnasie (Die Spieël).

**Pa**

* Stil, rustig en gemoedelik.
* Gaan bly uiteindelik op sy eie op sy wildsplaas.
* Speel baie klein rol – 'n mens kom nie veel van sy persoonlikheid agter nie. Die hoofkarakter verwys ook min na haar pa.

**Elsa**

* Oudste suster.
* Rooi hare en sproete.
* Studeer onderwys en word 'n onderwyseres.
* Trou met Hannes (jonger as sy) en het 'n seun, Johan. Later ook 'n drieling.
* Stel die tradisionele vrou voor – 'n tuisteskepper en ma.
* Stereotipes van 'n vrou in daardie tyd – maak byvoorbeeld lank voor haar troue reeds 'n bruidskat bymekaar.
* Is tog ook in sekere opsigte onkonvensioneel – sy glo byvoorbeeld dat 'n vrou nie moet terugstaan vir 'n man nie en is 'n paar jaar lank die broodwinner in die huis.
* Prakties en onemosioneel.

**Kara**

* Middelste suster (sy en Elsa verskil twee jaar).
* Blondine.
* Wil op 'n stadium 'n non word na 'n reis deur Europa.
* Studeer kuns.
* Emosioneel en diepsinnig.
* Onkonvensioneel en grootliks 'n feminis.
* Gaan bly by Claude, 'n bruin Fransman en kunsgeskiedenislektor, in Frankryk.
* Wil aanvanklik nie kinders hê nie.
* Raak egter swanger met Claude se buite-egtelike kind en verklaar dan sy wil die hele huis met kinders vul.
* Trou uiteindelik met Claude, onseremonieel en sonder om haar ouers in te lig.

**Johanna**

* Bruin huishulp.
* Ma se regterhand.
* Maak die kinders en dié se kinders groot, maak kos, dokter die kinders met boererate gesond, dien as klankbord en vertroueling vir die dogters wanneer hulle groot is (in teenstelling met hul ma).
* Trou nooit en het geen kinders nie.
* Oopkop.
* Onkonvensioneel huishulp – meer soos 'n ma vir die kinders en 'n vriendin vir die ouers. Sy weier byvoorbeeld om die dogters "kleinmies" te noem en is eintlik die een wat in beheer van die huisgesin is.

**Peter**

* Siviele ingenieur.
* Doen sy doktorsgraad in Amerika.
* Ontmoet Iris by 'n partytjie; hulle sien mekaar elke paar maande. Dan is daar 'n tydperk van twee jaar dat hulle mekaar nie sien nie. Iris vlieg Amerika toe om hom daar te ontmoet. Uiteindelik trou hulle – sonder om ooit werklik 'n verhouding te hê of romanse te ervaar.

Die volgende diagram stel **die kerngesin** en die uitgebreide familie teen die einde van die roman voor:

**Oorlede Ouma**

**Johanna**

**Ma Elsa (Els)**

**Pa**

**Engel**

**Hannes**

**Peter**

**Claude**

**Elsa**

**Iris**

**Kara**

**Nadine**

**Michel**

**Johan**

**Drieling**

Verder is daar ook karakters wat kleiner rolle in die verhaal speel, onder meer die Nederlandse honde (Polder een en twee); Iris se eerste kêrel, Riekie; dokter Anders vir wie Iris werk; mevrou Anders; die tandarts, Frederik, wat vir dokter Anders instaan en verlief is op Iris; Billy, die New Yorkse taxibestuurder; Maria, die Meksikaanse vrou met wie Iris in New York gesels; die man in New York wat vuurhoutjiedosies versamel; die New Yorkse fotograaf Joe; Peter se vriende, Brian en Bettie en Brian se twee kinders; die dokter en verpleegster in Vermont; sowel as Peter se pa, ma, broer Jonsie en sy vrou Merel.

Die karakters se interaksie met mekaar skep **verhoudings, konflik en spanning** in die verhaal. Tog is daar dwarsdeur die verhaal eintlik min emosie teenwoordig – hetsy positief, byvoorbeeld liefde, of negatief, byvoorbeeld rusie. Spanning kan egter tussen Peter en Iris waargeneem word, aangesien die leser wonder of die twee bymekaar sal uitkom of nie.

**Innerlike konflik** (konflik binne die karakter self) speel 'n groter rol as uiterlike konflik (konflik tussen karakters) in hierdie verhaal. 'n Mens kan die innerlike konflik in Iris deurgaans waarneem in haar soeke na wie sy werklik is en wil wees en haar afwagting op haar blomtyd. Haar gesprekke met die Engel, wat haar alter-ego of onderbewussyn simboliseer, verhef en beklemtoon hierdie innerlike konflik.

**2.5. TYD EN RUIMTE (LU 2.2.4.2.3)**

**Tyd:** reeds in die titel is daar sprake van bepaalde tyd en dit is interessant dat dit gekoppel word aan die hoofkarakter se afwagting op ŉ spesifieke gebeurtenis en so word tyd dan ook motief in die verhaal – veral die verwysing na kwart voor sewe. Dit skakel dan ook met die motief van blomme – blomtyd.

Die historiese plasing van die teks hou verband met die bekende sosiokulturele omstandighede van ŉ apartheid Suid-Afrika.

Twee tipes tyd is in die roman ter sprake: die verteltyd en die vertelde tyd. Die vertelde tyd is die tydsverloop waarin die verhaal afspeel. Dit strek van Iris se geboorte, spring dan na haar skooljare en dan speel die grootse deel van die verhaal oor 'n tydperk van ongeveer 4-5 jaar tydens Iris se vroeë 20's af. Die verhaal word retrospektief (terugskouend) vertel. Dit beteken gebeure uit die verlede word in die hede deur die verteller, Iris, vertel. Die handelinge in die roman word chronologies aangebied, met ander woorde in die volgorde waarin dit gebeur.

Die verteltyd van die verhaal is die aantal bladsye wat die roman beslaan, naamlik 211 bladsye. Dit kan ook die tyd wat dit vir die leser neem om die roman te lees, behels. Hierdie tyd hang uiteraard van leser tot leser af.

Die tempo van die roman het volgens Smuts (1988:31) betrekking op die snelheid of die traagheid van die verhaalgang. Dit word volgens Müller (in Smuts 1988:31) bepaal deur die verhouding tussen die verteltyd en die vertelde tyd en word ook bepaal deur die wyse waarop die verhaal aangebied word.

Volgens Anna van Zyl (1989:15) in *Die Volksblad* (11/2/1989) beweeg die verhaal teen 'n vinnige pas/tempo.

**Ruimte:** waar speel die verhaal af en watter invloed het die ruimte op die gemoed van die hoofkarakter of ander karakters.

Ruimte is dus die element van die roman wat uitdrukking gee aan “die lewensfeer van die persoon” (Smuts, J.P. 1975). Ruimte en gebeure (intrige) skakel bymekaar in en is weer afhanklik van die karakter.

Die storieruimte is ŉ herkenbare wêreld vir die leser en alhoewel die naam van die stad nie gegee word nie, weet die leser presies hoe so ŉ Suid-Afrikaanse stad lyk.

‘n Karakter beleef sy ruimte as hy daarop reageer en word openbaar deur sy reaksie daarop. Die karakter beleef sy ruimte om hom heen en deur hierdie belewing word hy geteken. “Hoe sterker die belewing van die ruimte en tyd” (Smuts, J.P. 1975) hoe ronder is die karakter.

Iris sien dus haar omgewing op ŉ bepaalde wyse omdat dit in haar belangesfeer lê.

Die ruimte waarin die grootste deel van die verhaal plaasvind, is Iris se ouerhuis.

Hier speel die gesinsverhaal af en ontwikkel die meeste van die karakters.

Die Engel is die enigste karakter wat nie aan bande gelê word deur tyd en ruimte nie.

Nog 'n belangrike ruimte is Amerika – New York en Vermont – dis veral in Vermont dat die ruimte ŉ invloed op Iris uitoefen en sy dit dan ook meer negatief ervaar. en Iris ontwikkel 'n rukkie in 'n reisende karakter wat haar bekende omgewing agterlaat om liefde in die vreemde na te jaag. Dit is dan in hierdie ruimte dat die verhouding tussen Peter en Iris werklik ontwikkel. Amerika is dus die ruimte waarin die liefdesverhaal as subgenre grootliks na vore kom. Dit simboliseer ook nuwe ervaringe en Iris wat haarself (te midde van die vreemde) vind.

Die Engel is die enigste karakter wat nie aan bande gelê word deur tyd en ruimte nie.

Nog 'n belangrike ruimte in die verhaal is Iris se gedagtewêreld en die ruimtes waarin haar fiktiewe karakters se verhale afspeel. Iris weet nooit werklik waar Greta-hulle byvoorbeeld woon nie, maar sy merk wel op dat dit iewers anders as Suid-Afrika met al sy sosio-politiese kwessies, en so meer, is.

**2.6. TEMA EN STEMMING (LU 2.2.4.2.3 EN 2.4.2.4)**

Die **stemming** is romanties en lig en soms vind ons ligte humor. Veral haar tydperk in New York sorg vir ligte oomblikke. Vermont het weer as gevolg van die sneeubelaaide landskap ŉ meer negatiewe of “donkerder” invloed op die karakters – Bettie is bv. baie depressief.

Die **tema** van die roman is die hoofgedagte of -idee wat in die roman aangebied word. Die boodskap van die roman is dit wat oorgedra word: die les, of dieper insig wat aan die leser gebied word.

Dis die lewe van ŉ mens (meisiekind) wagtend op “kwart-voor-sewe”, sodat ook haar blom sal oopgaan. Die mens se hunkering na daardie volmaakte (magiese) oomblik in die lewe waar alles perfek sal wees. Dit handel dus oor daardie smagting na daardie een vlietende, maar wesenlike moment, dit is die wonderbaarlike ontdekking, die oomblik wanneer alles eindeloos volmaak sal wees.

Die hooftema van hierdie roman is die afwagting van 'n vrou op haar blomtyd – die hunkering na die **groot magiese oomblik** waar sy die hoogtepunt in haar lewe sal bereik. Die boodskap van die roman sluit hierby aan. Dit is dat 'n mens se blomtyd, of volmaakte oomblik, soms so gou verbygaan, dat 'n mens skaars daarvan bewus is, of dit skoon misloop. Die verdere boodskap wat ontgin word, is die feit dat 'n mens nie noodwendig op een magiese oomblik, of blomtyd, moet wag nie, maar dat 'n mens se hele lewe uit 'n reeks gebeure bestaan wat belangrik is. 'n Mens kan ook verder hieruit aflei dat hierdie belangrike gebeure juis by 'n mens verby sal gaan indien 'n mens heeltyd in afwagting op één besondere oomblik wag.

**Mens kan die tema dalk diagrammaties soos volg voorstel:**

TYD

* Blomtyd
* Half sewe
* Kwart voor sewe
* “dis amper tyd”

**D**

TEMA

SE SIENING VAN / VERHOUDING MET:

MENS

IRIS

A

SELF – hoe sy oor haarself voel - lewensfilosofie

* Eie identiteit
* Engel
* Alter ego

MEDEMENS

* Ma en Pa
* Drie Susters
* Huishulp
* Vryers
* Ander

BA

RUIMTE – positief /negatief

* Ouerhuis
* tuin
* Frankryk
* New York
* Vermont
* Werksruimte

(tandarts)

CA



**GEVOLGTREKKING/**

**AFLEIDINGS:**

**DIE VRAAG IS?**

**Was daar werklik ŉ blomtyd/**

**ŉ magiese oomblik?**

**2.7. DEURLOPENDE MOTIEWE**

**ŉ** Motief is 'n gedagte, stelling, beeld of simbool wat gereeld te voorskyn kom. In Kwart-voor-sewe-lelie is daar sprake van die leitmotief (hoofmotief of die leidende motief). Dit is ŉ motief wat soos 'n goue draad reg deur die teks voorkom.

Die motiewe wat in die roman voorkom is die volgende: die blommotief en die tydsmotief, die Engelmotief (motto) die kykmotief (Iris, oog, sien).

Reeds in die titel van die roman, *Die Kwart-voor-sewe-lelie*, word die simboliek wat deurgaans in die roman voorkom, voorgestel. Die kwart-voor-sewe-lelie is 'n fiktiewe blom wat in Iris-hulle se tuin groei en slegs een maal per jaar blom. Die blom gaan kwart-voor-sewe in die aand oop en amper dadelik verlep dit weer. Hierdie blom is simbolies van Iris se lewe. Sy antisipeer haar lewe lank haar blomtyd – en wanneer dit wel aanbreek, is dit so vinnig verby, dat sy dit om die waarheid heeltemal mis – al wat sy onthou, volgens Hanbidge (1989:10) is dat die blom oopgaan, maar sy mis die blómtyd. Sy bly dus steeds hunker na haar blomtyd:

*"En dit is miskien ook een van die redes waarom ek nie altyd nee sê as ek behoort te doen nie. Ek glo sedert my skooldae dat ek, soos my botaniese naamgenoot, die een of ander tyd moet blom en dat ek dus ten alle tye gereed moet wees en nooit 'n nuwe aanbod van die hand mag wys of 'n potensieel opwindende situasie onbenut mag laat nie."* (bl. 104)

Tog antwoord Billy, die New Yorkse taxi-bestuurder hierop: *"Nie alle bolle kom tot blom nie*.*"* (bl. 105)En later merk Iris self ook op: *"En 'n naam is net 'n naam."* (bl. 187)

Die blombeeld, wat gewoonlik in 'n damesroman op dramatiese lewensinsig en karakterinkeer dui, word dus verironiseer. Soos Iris op bladsy 187 opmerk, is daar nie noodwending 'n verband tussen haar naam en 'n dieper simboliese betekenis nie (Hambidge 1989:10). Hiermee verwerp sy dan haar lewensfilosofie en die einde van die verhaal dui daarop dat sy hierdie filosofie herbedink. Sy besef dat daar nie noodwendig een magiese, volmaakte oomblik is wat die hoogtepunt van 'n vrou se lewe, of haar blomtyd, is nie, maar dat die hele lewe 'n reeks van belangrike oomblikke is. Die feit dat *Die Kwart-voor-sewe-lelie* nou elke aand (in plaas van slegs een keer 'n jaar) oopgaan, versimboliseer hierdie insig. Johanna sê reeds vroeg in die verhaal: *"Jy blom elke dag vir ons."* (bl. 87).

**2.8. TAALGEBRUIK EN AANHALINGS**

Baker gebruik baie beskrywende taal en ook toepaslike **beeldspraak** in die roman. Op p. 102 en 109 beskryf sy New York in pragtig beskrywende taal. Net so tower sy ‘n sprokieslandskap met haar beskrywing van Vermont. (p. 134 – 135)

Die volgende **aanhalings** is aanhalings wat na belangrike gebeure in die boek verwys en die lys kan gerus uitgebrei word en in **literêre essays** gebruik word.

* In my finale jaar het ek deur ŉ eksistensiële periode gegaan. (25)
* ... en so is ŉ nuwe storie gebore. (28)
* ... het my storie en sy karakters vorm aangeneem. (28)
* ... het ek die storie begin aan die einde van die swangerskap. (280
* Sy was my alter ego en ek was altyd besig om stories te versin. (29)
* Die Griekse godin van die reënboog. (36)
* Dienares van hoëre gode. (36)
* Peter was werklikheid. (40)
* My ouma (Ma se ma) het in Engele geglo. (63, 76, 82, 92, 97, 100, 104, 110, 151)
* ŉ Iris blom net een keer per jaar. Ek is aan die oud word en dis tyd dat ek blom. (87)

**2.9. SLOT EN REFLEKSIE**

Die roman is dus ŉ interessante roman met ŉ kronkelende intrige en die leser wonder aan die einde of Iris geblom het

Dit is dus ŉ oop slot en die leser word dus met heelwat vrae agtergelaat.

WENK: Belangrik is ook om die notas van Marieta Nel wat voor en agterin die roman voorkom te bestudeer en te leer.

**2.10. RESENSIES OOR DIE ROMAN (LU 3)**

Die volgende insetsels is resensies wat verskyn het oor *Die kwart-voor-sewe-lelie*. Die resensies kan as voorbeelde van die resensie (LU 3) vir die stelwerk opdrag gebruik word en dit kan ontleed word aan die hand van die kenmerke van ‘n resensie.

Ek sluit ook ‘n paar voorbeelde van **huldeblyke** wat oor haar dood verskyn het en dan kan dit ook tydens die stelwerkperiode as voorbeelde gebruik word. Dit integreer dan ook een van die ander leeruitkomste (LU 3) met die literêre werk.

**RESENSIES**

# Blomtyd, maar Iris wil nie blom nie

FOTO: S/W HET VERSKYN (Eleanor Baker) DIE KWART-VOOR-SEWE-LELIE, deur Eleanor Baker, Human & Rousseau, Kaapstad en Pretoria, 1988. R19,95. DIE iris is 'n blom met talle assosiasies: in die Griekse mitologie was Iris die dienares van hoër gode of self godin van die reënboog; dis 'n embleem wat deur die eeue in die dekoratiewe kuns gebruik is en het selfs in die Franse vaandel beland; maar bowenal is dit 'n plant wat net een maal per jaar blom. Iris, die ek-verteller in hierdie roman, glo dat sy soos haar botaniese naamgenoot ook een of ander tyd moet blom, en haar planne en optrede in haar lewe word grotendeels deur voorgevoel en afwagting van die groot oomblik bepaal. Met hierdie basiese idee het Eleanor Baker 'n gawe inval vir haar verhaal van 'n jong vrou op soek na iets wat 'n bietjie meer buitengewoon is as die afstompende bestaan van 'n voorstedelike huisvrou. En

Die kwart-voor-sewe-lelie begin dan ook fris en vars met 'n knipoog en 'n glimlag in die rigting van die leser. Dis die verhaal van 'n moderne Afrikaanse gesin in 'n ongenoemde grootstad, kompleet met 'n bekkige bediende, wat net so deel is van die gesin as die hond wat kastig net Hollands verstaan. Iris, die laaste van drie dogters, se lewe het van vroeg af die smaak van mosterd ná die maal: niemand luister regtig na haar nie en haar susters se lewens lyk altyd interessanter of opwindender as hare. Sy vind 'n soort kompensasie in haar dagdrome oor aantreklike jong mans en romantiese avonture in verre lande. Sy het boonop 'n beskermengel wat sonder waarskuwing op die toneel verskyn en sy pligte af en toe stil-stil vervul - maar meer met raad as met daad. Iris se gesonde sin vir ironie is 'n belangrike middel in haar poging om haarself as vrou te laat geld. Só sou Die kwart-voor-sewe-lelie 'n mooi satiriese kommentaar op aspekte van die moderne lewe in Suid-Afrika kon wees, die soort leesstof waarvoor daar beslis genoeg plek in die Afrikaanse letterkunde is: lig en leesbaar, sonder om sentimenteel of banaal te wees. Maar êrens het iets skeefgeloop, en dit is asof die skryfster die paadjie wat sy aan die begin ingeslaan het, iewers byster geraak het.

Daar is gevolglik te veel los drade en ongemotiveerde veranderinge, te veel onafgeronde gebeure en abrupte slotte; die roman as 'n geheel loop ook maar sommer so dood. As Iris se hunkering na die ``blomtyd'' in haar lewe die goue draad van die verhaal is - en die motief word dikwels genoeg herhaal om dié vermoede te bevestig - dan bly die vraag aan die einde oop of sy dit gehaal het, of Peter werklik die groot liefde in haar lewe is of nie. 'n Mens kry die gevoel dat Iris 'n jong vrou is wat haar wil emansipeer van die hinderlike beperkinge van die middelklas-gesin, maar nie die moed het om dit deur te voer nie. Dít word nêrens duideliker nie as wanneer sy 'n verrassende aanbod om 'n fotomodel in Amerika te word, in die wind slaan. Wat daarná kom, is 'n anti-klimaks, 'n uitrafeling van die verhaal in kleiner episodes wat almal na die onvermydelike toe lei: die allermins entoesiastiese aanvaarding van 'n onromantiese huwelik. Só word die vrou Iris met haar hoë verwagting van 'n bevrydende liefde, met haar verbeeldingsvlugte en ietwat spottende kyk op haar omgewing 'n getroue eggenote wat haar plek in die familie en die gemeenskap vol staan soos van haar verwag word. Haar dagdrome het opgedroog en die plek van die iris wat net een keer per jaar blom, word oorgeneem deur 'n lelie wat elke aand klokslag kwart voor sewe oopgaan.

Die alledaagse roetine het dus die hunkering na die buitengewone verdring, en Iris het geleer dat die lewe nie 'n storieboek is nie en 'n naam maar net 'n naam.

**Gunther Pakendorf** Boeke: Resensies

# Baker steeds 'n gunsteling by lesers

#### LEANA LATEGAN

Volksblad-kunstefees:   WAT vir die skrywer Eleanor Baker as twee afsonderlike verhale begin het, het beslag gevind in 'n Ou begin, haar nuutste roman waarvan 'n resensie onlangs op die boekeblad verskyn het.   
    Baker, 'n gewilde skrywerskeuse op leeskringe se jaarprogram, het Vrydag met goed gekose vrae van Sarie se verhaalredakteur, Elize Parker, in NALN se leeskring-indaba van haar skrywersgeheime verklap.   
    Baker is bekend om die interessante karakters wat haar boeke bevolk.   
    Háár gunsteling-karakter is Die kwart-voor-sewe-lelie se hoofkarakter omdat sy ``snaaks en gevat'' is.   
    Die vroulike hoofkarakter van 'n Ou begin is 'n sterk en veelfasettige vrou wat nie skroom om gesprekke met vreemdelinge aan te knoop en só hul lewensverhale te hoor nie.   
    Baker het self 'n nuuskierige neus waarmee sy vir stories snuffel. Sy glo mense deel graag hul wedervaringe met iemand wat bereid is om te luister.   
    Die idees of ``prentjies'' vir haar verhale ontstaan eensklaps. ``Dis soos 'n venster wat oopmaak. Die hele verhaal is meteens daar en vra om neergeskryf te word. Wanneer 'n verhaal klaar is, maak die venster toe en is dit ook in my kop afgehandel.''   
    Een van die ruimtes waarin Baker graag werk en baie uitgerig kry, is haar motor - dis volgens haar die enigste plek waar sy nie gesteur word nie.   
    Talle boeke uit haar pen verskyn onder skuilname: Christine le Roux wat ontspanningsverhale ``skryf'' en Alex Muller, 'n naam waaronder sy speurromans, hoofsaaklik gemik op manlike lesers, die lig laat sien.   
    Een van Baker se liefdesromans, Die ontbrekende helfte (Le Roux), is met die Ela Spence-medalje vir ontspanningsliteratuur bekroon.   
    Baker het egter gesê sy gaan liefdesromans vir eers opsyskuif. ``Dit is 'n resepmatige genre wat weinig uitdaging bied.''   
    Goeie nuus vir Eleanor Baker-aanhangers wat Verbeelde werklikheid, Weerkaatsings en Groot duiwels dood geniet het, is dat 'n volgende boek op pad is.   
  
Boeke En Skrywers

**HULDEBLYKE (LU 3)**

# Kappertjies vir Eleanor Baker Sy het onwrikbaar geglo in die romantiese

ELEANOR BAKER

#### Sonette Lombaard

Boekeblad: **ELEANOR BAKER was bekend vir haar toewyding aan haar ambag. SONETTE LOMBAARD bring hulde aan dié skryfster wat op 1 Julie dood is ná chemoterapie-behandeling vir limfkanker.**  
DIT was André P. Brink wat al in die jare tagtig gesê het Eleanor Baker is een van Afrikaans se beste skrywers en dis jammer dat baie Suid-Afrikaners dit dalk nooit, of te laat, gaan agterkom.   
    Dié gevoel word gedeel deur prof. Elize Botha, wat meen Baker, wat bekend is vir haar hygromans, se besonderse manier van omgaan met die liefdesverhouding laat 'n leemte.   
    ``Sy was buite die raamwerk van erkenning en die groot pryse, omdat haar fyn sin en aanvoeling vir mense se romantiese gevoel waarskynlik by baie ernstige lesers verbygegaan het. Haar herkenning en kennis van dié integrale deel van die menslike weefwerk is dalk mis verstaan.''   
    Botha was ook een van die eerstes wat Baker se talent raakgesien het. Dit was onder haar dat Baker in 1968 'n meestersgraad in Afrikaans aan die Universiteit van Pretoria met lof geslaag het. Haar eerste roman, Wêreld sonder einde, het in 1972 verskyn en daarna het sy met gereelde tussenposes gepubliseer: 'n Geslote boek (1981), Dossier van 'n gyseling (1985), In die middel van die Karoo (1991), Die nes (1993) en Groot duiwels dood (1998).   
    Met Weerkaatsings (1984) wou sy die stigma dat sulke romans nie goeie letterkunde is nie, die nek inslaan. Dié boek het die FAK-prys vir ontspanningslektuur gekry, is vir skole voorgeskryf en in Engels (deur Eleanor self), Sweeds, Deens, Fins en Hebreeus vertaal.   
    Die boekekenner Hettie Scholz stem saam. ``Baker was ons eie `cantadora' - geliefde storieverteller - wat oënskynlik met die grootste gemak onder skuilname tussen genres beweeg het. Sy het oor al die eienskappe van die ander bekende storieverteller, Clarissa Pinkola Estes, se ``wild woman'' beskik - haar kapasiteit vir liefde en toewyding, haar sterk intuïsie en dapperheid. ‘'   
    Baker se lang verblyf in die vreemde was dikwels die inspirasie vir haar romans. Haar man, Walter, was in die diplomatieke diens en hulle het in Teheran, Den Haag, Montreal en Brussel gewoon. Haar boeiende reisboek, As 'n pou kon vlieg (1980), vertel van hul verblyf in Iran wat met die revolusie en afsetting van die sjah in 1978.   
    Haar seun Alexander (nou 25) is in Teheran gebore, en sy was hoog swanger met Christine (nou 23) toe sy uit die brandende land moes vlug.   
    Benewens die mens se verlange/soeke na liefde, is ontvlugtingfantasie teenoor werklikheid ook 'n deurlopende tema in Baker se boeke. Dié soeke bereik 'n hoogtepunt met die verskyning van haar boek Verbeelde werklikheid in 1996.   
    Voor in die boek gebruik Baker 'n aanhaling van T.S. Eliot: ``Humankind cannot bear very much reality''. In 'n onderhoud het sy erken sy hou self nie noodwendig van die werklikheid of dit wat die lewe bied nie, maar beskou haarself tog as 'n gelukkige soort mens en dit is ook hoe haar vriende haar onthou.   
    Baker het min navorsing vir haar boeke gedoen en onwrikbaar in haar karakters geglo met wie sy deurgaans beheersd omgegaan het.   
    Sy het in van haar vroegste werk nooit geskroom om sensitiewe onderwerpe soos masturbasie, buite-egtelike verhoudings, depressie en verkragting te belig nie.   
    Volgens die skrywer Jeanette Ferreira het Baker met Morketiden (1975) die donker tyd van die menslike gees deurreis. ``In die laaste maande het ek besef hoe deurleef haar kennis van die donkerte is; haar sterk gees en haar helder denke het bly spreek, haar humorsin was onoorwinlik en haar erns opreg.''   
    Baker was wyd bekend om haar fyn humorsin en dit het goed weerklank gevind in Die kwart-voor-sewe-lelie (1988). Die boek is in die isolasiejare geskryf en hierin spot sy fyn met haar landgenote en die situasie.   
    Onder die skuilname Alex Muller (speurverhale) en Christine le Roux (ligte liefdes- en hygromans) het sy duisende getroue aanhangers gehad.   
    Sy het ook twee draaiboeke vir televisie en verskeie kinderboeke geskryf. Spore op die maan het in 1992 die Suid-Afrikaanse Akademie vir Wetenskap en Kuns se Scheepers-prys vir jeuglektuur gewen en is vir skole voorgeskryf.   
    Ferreira sê Baker was 'n elegante vrou en warm mens wat eerlikheid en weerloosheid met dieselfde ontsag bejeën het. Twee maande voor haar dood het ek vir haar geskryf ek het vir haar kappertjies voor my studeerkamervenster geplant. Sy het teruggeskryf: ``Hou my kappertjies nat, ek glo in die positiewe krag van plante. En skryf.''   
    Baker se laaste roman, Die ander Marta, (Human & Rousseau), sal vroeg in Oktober op die winkelrakke wees.   
  
boeke en skrywers

# Talle verslae oor Eleanor Baker se dood

ELEANOR BAKER

#### WALDIMAR PELSER

  KLEIN-BRAKRIVIER. - Die skrywer Eleanor Baker is Maandagaand hier oorlede. Sy was 57.   
    Skrywervriende en familie was gister verslae oor die verlies aan dié diplomaatsvrou uit wie se pen in drie dekades meer as 20 boeke gepubliseer is, waaronder liefdes- en speurverhale onder die skuilname Christine le Roux en Alex Muller.   
    Baker het diep spore getrap met onder meer Weerkaatsings (1984) wat in Engels, Sweeds en Hebreeus vertaal is, Verbeelde werklikheid (1996) wat gekortlys was vir die M- Net-boekprys, en Groot duiwels dood (1998) oor die lotgevalle van 'n Boerefamilie in die Anglo-Boereoorlog.   
    Ook Die ontbrekende helfte is met die Ela Spence-medalje vir Afrikaanse liefdesverhale bekroon.   
    'n Nuwe boek, Die ander Marta, word eersdaags deur Human & Rousseau uitgegee.   
    ``Sy was in baie opsigte presies soos haar boeke,'' het mnr. Kerneels Breytenbach, uitgewer van die meeste van haar werk, gister gesê.   
    ``Pretensieloos met 'n baie fyn humorsin; 'n meester met mense.''   
    Breytenbach het haar ``geweldig wye register'' uitgesonder.   
    Die skrywer en kritikus Hettie Scholtz het gesê Baker laat 'n groot leemte in die letterkunde.   
    ``Miskien som die motto van G.K. Chesterton voorin Eleanor se roman Die kwart-voor-sewe-lelie haar ten beste op: `Angels can fly, because they take themselves lightly'. Liefdevol, talentvol, stylvol . . . 'n Intelligente vrou met die regte waardes en 'n produktiewe skrywer wat reggekry het waarna ons almal streef: om 'n gesonde balans tussen huis en werk te bewerkstellig.''   
    Aan die sy van haar man, die diplomaat mnr. Walter Baker, wat ``altyd eerste haar manuskripte bestudeer het'', het Eleanor Baker vir jare in Den Haag, Brussel, Montreal en Teheran gewoon en gewerk.   
    Uit die Iranse hoofstad het sy in 1980 'n boek oor die laaste dae van die Sjah die lig laat sien (As 'n pou kon vlieg).   
    Mnr. Baker het gesê daar was soms ``heerlike stryerye'' met sy vrou oor haar werk.   
    ``Sy het altyd, ook in onderhoude met joernaliste, 'n mate van mistiek behou en van vrae teruggeskram wat sy as te persoonlik beskou het,'' het hy gesê.   
    ``Sy was onkreukbaar; mens- en dierliewend. Soos Wêreld sonder einde (haar debuut in 1972), was dié 'n Leitmotif in haar werk: die onwaarskynlikheid van wat kan gebeur.''   
    Limfkanker is in Mei by Baker gediagnoseer. Sy word oorleef deur twee kinders, Alexander (25) en Christine (23), 'n broer en drie susters.   
    'n Roudiens word vanmiddag om 14:00 in die NG kerk in Reebok gehou.   
  
BOEKE EN SKRYWERS STERF

**2.11. BRONVERWYSINGS**

Anker, J. et al Letterkunde Studiegids van *Die kwart-voor-sewe-lelie*, Maskew Miller Longman, 2008

Baker, Eleanor *Die kwart-voor-sewe-lelie* (skooluitgawe) Human en Rousseau,2008

Books in Brief in The Cape Times, 2 November 1989

Cloete, T.T. Gids by die Literatuurstudie, Optima, 1989

Cloete, T.T. et al Literêre Terme en Teorieë, HUAM-Literêr, 1992

Hambidge,Joan Baker goël bedrewe met konvensies in Boeke-Beeld van Beeld 24 Februarie 1989

Smuts,J.P. Karakterisering in die Afrikaanse Roman Kaapstad 1975

Vrou se verhaal in Die Karet 15 Augustus 1989

**Graad 12 Letterkunde-leesgids**

**Die Kwart-voor-sewe-lelie (Skooluitgawe)**

**Deur: Eleanor Baker**

**Behandel deur: Carla-Marié Spies**

**En Ria Taylor**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*